qundao/data-zh-poetry huggingface dataset:
五惜 其二 惜志行
作者：韩上桂
朝代：明

二惜曰：披典坟以逖览，有往哲之高踪。太上禀德于天性，其次敛节于陶镕。恒履贞而迪吉，罔投径以即凶。何吾生之独闇，变往度而苟从。当其闻礼过庭，执经负笈。傍璧沼以栖迟，分藜灯而讲习。亦尝仰止高山，纵观大海。惕屋漏以兴怀，望尘纷而恐浼。岁月互换，轨辙多岐。珠以泥汨，金逐煅亏。厌守方之困束，乐放浪以游移。遂托意漆园，驾声柱下。等毫末于太山，喻万物于一马。认仁义为骈支，薄礼教为虚假。又况韵学染指，绮语驰情。将张末队，谋抗雄旌。屈宋供其驱策，崔张恣其讥评。遂谓吐凤未工，雕龙尚陋。花开花落，时赓野鸟之吟，云去云来，或代天孙之绣。钵响在而篇成，烛痕新而句就。于是豪心顿长，逸兴转浓。淋漓杯酒，跌宕谈锋。同座骇其论说，旁观哂其形容。崔瑗座右之铭，卫武初筵之戒。篑每隳于垂成，泉将沦于胥败。令遂往而弗还，诚不知其所届。嗟乎诡迹易炫，矩步难遵。木从绳则直，马受勒斯驯。诗书礼乐，总生人之布菽，滑稽放诞，实世道之荒蓁。用钩吻以延龄，借羊皮而补貉。愚夫且谓弗宜，智士而云可作。在昔周处，斩蛟誓志。亦有戴渊，投剑归义。闻微言而忽惺，受严规而靡弃。割积习之牵缠，證本来之清粹。并能流声史籍，作则士林。就当时而共啧，历异代以同钦。大道伊何，迷途未远。譬彼农夫，是穮是蓘。苟夜气之能滋，愿含芳于岁晚。
五惜 其五 惜知己
作者：韩上桂
朝代：明

五惜曰：靡德弗雠，无言不报。虽验物情，实徵天道。故佩刀以之输诚，缁衣用之明好。片言之誉，义有重于百朋，一饭之恩，感或同于再造。况仆本庸劣，越在荒蛮。声名莫达，进取常艰。赖早闻乎训诲，免终堕于愚顽。睹凤飞而思附，仰虬举而愿攀。求追踪于逸驾，庶矫树于尘寰。忆昔豹管初窥，芸编试检。力同弱鷇之翻，丹学轻霞之染。乍觏许之为骅骝，再见题之为琬琰。呼小友以忘年，抗上交而靡谄。比探泮藻，爰应公车。则有鉴符郭泰，贤埒曾舆。远接仙系，近奉丹庐。郭也为浙潮之拱璧，曾也为闽海之珍玙。一提衡乎庠籍，一典校乎乡书。咸审音而叹赏，每属意以勤渠。论欲置之座侧，赋特荐夫子虚。复有璧沼钜工，瀛洲贵仕。胡监丞之淹博，品重南金，刘祭酒之精研，名高赤帜。具天下之模楷，秉人间之炉锤。启太学以谈经，集群髦而命试。交口推扬，进而器之。曰子非罗浮之幽桂，庾岭之早梅耶。升孔之堂，可匹游而班夏。游梁之苑，可掩邹而夺枚。毋弛心于淬砺，尚抗志于尘埃。三复斯言，恍焉在耳。廿载驱驰，长途蹇否。学业罔成，功名徒尔。向之并号怜才，亟称知己。乐借吹嘘，俯加料理。此日皆翛然羽化，杳尔云征。莫副昂霄之望，有孤倒屣之迎。生者含羞于辱盻，没者抱憾于伤明。离离者实，橘维荣矣。徙而在北，枳焉更矣。变迁靡定，隳厥成矣。德厚莫报，虚吾生矣。山则有榛，隰则有芷。云谁之思，西方彼美。日月不居，年华若驰。罢敝可鞭，老骥千里。窃不敢自弃于清评，戢遗箴而永矢。
五惜 其四 惜怙恃
作者：韩上桂
朝代：明

四惜曰：木有本兮水有源，覆高乾兮载厚坤。泉化雨而归涧，叶辞枝而冒根。当吾亲而失养，何俦类之可言。自少入奉慈规，出祇严命。夜读昼樵，冬温夏凊。愿窃效乎微劳，肯暂违乎初性。江之鱼兮可馔，庭之雀兮可罗。庆椿萱之并茂，慰棠棣之连柯。乘佳辰而贡喜，候令色以输和。舞袖斓斑，聊丹花助笑，称觞讽咏，则好鸟酬歌。饥来驱人，贫而愿仕。倖厕贤书，遂离故里。一曝腮而南归，五扬鞭而北指。鼯鼠之技已穷，骀驽之心未已。几跋涉于山川，徒顾瞻乎岵屺。岁在阉茂，桥木倏摧。序逢荒落，婺女呈灾。八年之间，连失怙恃。酸辛毕尝，荼毒交至。欲仰戴兮无天，思措履兮何地。白云飘其不还，浮萍荡其如寄。亦尝屈心釜禄，托迹儒官。徼微温于毡席，借一饱于蓿盘。庭对双槐之秀，斋涵片石之寒。情有同于捧檄，义无病于素餐。然而燕越迢遥，舟车逗遛。北堂之望虽殷，东征之赋靡就。肠一夕而九回，眉终朝而屡皱。秩甫溢于期年，哀遽逢于霜候。使我蓼莪废诵，风木驰思。怵焉魄散，涣尔精离。空洒鱼皋之泪，莫遏雍门之悲。欲割股而罔救，纵假翼以犹迟。已矣哉，榆景逼兮虬漏催，几筵寂兮杖屦煤。览杯棬兮起痛，披手泽兮衔哀。逐逐尘途，祇自婴夫缰锁，悠悠世态，曾何益于根荄。玩白日而弗爱，任高年之屡推。瓶而既罄，耻乃在罍。是以王质躬耕，傅咸解职。绝意骛华，但思竭力。庭巢返哺之乌，径刈钩衣之棘。用伸报于须臾，忍忘恩于罔极。谁无父母，我独匪人。扬名靡遂，养志无因。从此奄绵喘息，索寞形神。总无裨于名教，惟作蠹于夷伦。计粗衣而粝食，守淡约以终身。
五惜·惜岁月
作者：韩上桂
朝代：明

一惜曰：混沌既判，伦类斯繁。孕精川岳，翕气乾坤。芒兮芴兮莫测，芴兮芒兮可原。为仙庭之宝树，为幽壑之寒荪。莫不玉挟怀中，珠擎掌上。羲御初升，霞光始放。幼而岐嶷，长而韶秀。头角峥嵘，精神驰骤。骅骝策足于康衢，鸾凤扬辉于远岫。青春豫乐，以嬉以游。娇姿婉恋，逸态轻柔。花朝誇其掷果，月夜笑其藏钩。陌头桃李竞芬芳，波间鸀鳿映辉煌。绿鬓少年情自别，锦袍公子意非常。或斗鸡而矜胜，或緤犬以争先。折柳中和之后，执兰上巳之前。自谓年华长驻，春光不改。买醉怀高，寻欢事倍。五侯第内，同追求珠履之尘，百人会中，独唱金盘之采。雨过云回，兔转乌催。昔为美好，今已虺隤。潘生有摇落之叹，颜驷有老丑之哀。发苍苍而就白，齿兀兀以将颓。往日慷慨豪谈，凭陵侠骨。扛鼎力雄，冲霄气勃。不觉蹉跎偃蹇，蠖屈龙钟。语言寡味，嘻笑无容。感坠英之寂寂，伤逝水之淙淙。故曰月盈则缺，日中则昃。善作不必善成，善走何如善息。金火相守而流，阴阳相薄而蚀。湍涧之下鲜停鳞，惊飙之中无定翼。虽有道参玄牝，术种灵禾。觅丹蓬岛，采药昆阿。终莫返虞渊之逸辙，抗砥柱于倾河。徒疲夸父之策，空倦鲁阳之戈。是以志士竞其分阴，上圣轻其尺璧。冠絓树而弗求，屦遗涂而靡索。宁焚膏以续明，忍乘驹而过隙。引鉴自照，忧绪孔殷。四十已过，五十无闻。惧将来之有底，嗟往事之徒纷。寄语髫年弱冠，莫倚驾电嘘云。二惜曰：披典坟以逖览，有往哲之高踪。太上禀德于天性，其次敛节于陶镕。恒履贞而迪吉，罔投径以即凶。何吾生之独闇，变往度而苟从。当其闻礼过庭，执经负笈。傍璧沼以栖迟，分藜灯而讲习。亦尝仰止高山，纵观大海。惕屋漏以兴怀，望尘纷而恐浼。岁月互换，轨辙多岐。珠以泥汨，金逐煅亏。厌守方之困束，乐放浪以游移。遂托意漆园，驾声柱下。等毫末于太山，喻万物于一马。认仁义为骈支，薄礼教为虚假。又况韵学染指，绮语驰情。将张末队，谋抗雄旌。屈宋供其驱策，崔张恣其讥评。遂谓吐凤未工，雕龙尚陋。花开花落，时赓野鸟之吟，云去云来，或代天孙之绣。钵响在而篇成，烛痕新而句就。于是豪心顿长，逸兴转浓。淋漓杯酒，跌宕谈锋。同座骇其论说，旁观哂其形容。崔瑗座右之铭，卫武初筵之戒。篑每隳于垂成，泉将沦于胥败。令遂往而弗还，诚不知其所届。嗟乎诡迹易炫，矩步难遵。木从绳则直，马受勒斯驯。诗书礼乐，总生人之布菽，滑稽放诞，实世道之荒蓁。用钩吻以延龄，借羊皮而补貉。愚夫且谓弗宜，智士而云可作。在昔周处，斩蛟誓志。亦有戴渊，投剑归义。闻微言而忽惺，受严规而靡弃。割积习之牵缠，證本来之清粹。并能流声史籍，作则士林。就当时而共啧，历异代以同钦。大道伊何，迷途未远。譬彼农夫，是穮是蓘。苟夜气之能滋，愿含芳于岁晚。三惜曰：圣明在御，品物咸亨。龙兴虎啸，道与时行。有崎岖之贱士，独壹郁以伤情。其处身也寡营，其与物也无竞。巽让得之前闻，淡约出于至性。自言家傍南海，系溯安阳。五云曳采，北斗垂光。倚旗峰之峍屼，引珠浦之微茫。舞象之年，知名下邑，入洛之岁，偕计上方。梅花岭畔白如霜，杨子江头映绿杨。维舟建业看春色，走马新丰问帝乡。闻道天朝招俊茂，棘院森沉严昼漏。凌云杞梓并承斤，照日鹓鸾同入彀。效太平而献策，拟大宝以扬箴。将输负曝之缊，愿溉烹鱼之鬵。燕台雄骏似云屯，蹇驽何堪重价论。本期烧尾乘桃浪，岂知点额困龙门。辞阊阖以蓬飘，溯河淮而旅泊。题诗瓜步之亭，作赋荆溪之阁。文酒盛以相从，宾朋欢其共谑。弃九仞之成劳，希千秋之杰作。雕霞镂雪逞新裁，笔底琼花次第开。似从缑岭吹笙过，又向岷江濯锦回。弹宝瑟以干齐，服章甫而适越。虽工巧以何为，见趋舍之徒汨。玉为釜兮珠为粮，金作楫兮银作航。欲疗饥兮不可，思远涉兮何方。豫五起而不中，管三战而皆北。谅天运之多艰，亦人谋之近惑。日已迈兮月亦驰，虚盛际兮空含悲。求背城兮拾烬，顾然灰兮何时。惧此生之泯没，故数过而长咨。四惜曰：木有本兮水有源，覆高乾兮载厚坤。泉化雨而归涧，叶辞枝而冒根。当吾亲而失养，何俦类之可言。自少入奉慈规，出祇严命。夜读昼樵，冬温夏凊。愿窃效乎微劳，肯暂违乎初性。江之鱼兮可馔，庭之雀兮可罗。庆椿萱之并茂，慰棠棣之连柯。乘佳辰而贡喜，候令色以输和。舞袖斓斑，聊丹花助笑，称觞讽咏，则好鸟酬歌。饥来驱人，贫而愿仕。倖厕贤书，遂离故里。一曝腮而南归，五扬鞭而北指。鼯鼠之技已穷，骀驽之心未已。几跋涉于山川，徒顾瞻乎岵屺。岁在阉茂，桥木倏摧。序逢荒落，婺女呈灾。八年之间，连失怙恃。酸辛毕尝，荼毒交至。欲仰戴兮无天，思措履兮何地。白云飘其不还，浮萍荡其如寄。亦尝屈心釜禄，托迹儒官。徼微温于毡席，借一饱于蓿盘。庭对双槐之秀，斋涵片石之寒。情有同于捧檄，义无病于素餐。然而燕越迢遥，舟车逗遛。北堂之望虽殷，东征之赋靡就。肠一夕而九回，眉终朝而屡皱。秩甫溢于期年，哀遽逢于霜候。使我蓼莪废诵，风木驰思。怵焉魄散，涣尔精离。空洒鱼皋之泪，莫遏雍门之悲。欲割股而罔救，纵假翼以犹迟。已矣哉，榆景逼兮虬漏催，几筵寂兮杖屦煤。览杯棬兮起痛，披手泽兮衔哀。逐逐尘途，祇自婴夫缰锁，悠悠世态，曾何益于根荄。玩白日而弗爱，任高年之屡推。瓶而既罄，耻乃在罍。是以王质躬耕，傅咸解职。绝意骛华，但思竭力。庭巢返哺之乌，径刈钩衣之棘。用伸报于须臾，忍忘恩于罔极。谁无父母，我独匪人。扬名靡遂，养志无因。从此奄绵喘息，索寞形神。总无裨于名教，惟作蠹于夷伦。计粗衣而粝食，守淡约以终身。五惜曰：靡德弗雠，无言不报。虽验物情，实徵天道。故佩刀以之输诚，缁衣用之明好。片言之誉，义有重于百朋，一饭之恩，感或同于再造。况仆本庸劣，越在荒蛮。声名莫达，进取常艰。赖早闻乎训诲，免终堕于愚顽。睹凤飞而思附，仰虬举而愿攀。求追踪于逸驾，庶矫树于尘寰。忆昔豹管初窥，芸编试检。力同弱鷇之翻，丹学轻霞之染。乍觏许之为骅骝，再见题之为琬琰。呼小友以忘年，抗上交而靡谄。比探泮藻，爰应公车。则有鉴符郭泰，贤埒曾舆。远接仙系，近奉丹庐。郭也为浙潮之拱璧，曾也为闽海之珍玙。一提衡乎庠籍，一典校乎乡书。咸审音而叹赏，每属意以勤渠。论欲置之座侧，赋特荐夫子虚。复有璧沼钜工，瀛洲贵仕。胡监丞之淹博，品重南金，刘祭酒之精研，名高赤帜。具天下之模楷，秉人间之炉锤。启太学以谈经，集群髦而命试。交口推扬，进而器之。曰子非罗浮之幽桂，庾岭之早梅耶。升孔之堂，可匹游而班夏。游梁之苑，可掩邹而夺枚。毋弛心于淬砺，尚抗志于尘埃。三复斯言，恍焉在耳。廿载驱驰，长途蹇否。学业罔成，功名徒尔。向之并号怜才，亟称知己。乐借吹嘘，俯加料理。此日皆翛然羽化，杳尔云征。莫副昂霄之望，有孤倒屣之迎。生者含羞于辱盻，没者抱憾于伤明。离离者实，橘维荣矣。徙而在北，枳焉更矣。变迁靡定，隳厥成矣。德厚莫报，虚吾生矣。山则有榛，隰则有芷。云谁之思，西方彼美。日月不居，年华若驰。罢敝可鞭，老骥千里。窃不敢自弃于清评，戢遗箴而永矢。
吊昊
作者：韩上桂
朝代：明

帝悬穹以下吊兮，广照耀此民生。惟善恶之不爽兮，讫于身而咸平。兰付烬以犹芳兮，萧始萌而既臭。桂垂阴而愿荫兮，棘刺裳而致咎。固昏暴之难醒兮，遗众菑于尔后。德莫盛于旌贤兮，毒莫憯于厄善。怵入井以亟拯兮，胡戈矛之屡战。保凶力以外拒兮，势狰狞而罔犯。余邀云汉以鉴观兮，汉黯淡其无明。招枪棓以斥逐兮，交偃息乎上方。文昌之缓懦兮，非我所诉。三台参错而靡平兮，孰能察余之故。历太微以乞怜兮，执法告余以不閒。贯索之隐见兮，启北户以逃奸。余张弧以射天狼兮，弧挠弱而难远。参旗之拂长天兮，钺含愠而靡展。嗟毕星之在列兮，谓汝网罟胡弗先。南箕之哆其口兮，欲昵谗而助之言。凛狺狺于守阍兮，天狗群而迎噬。螣蛇之舔其腭兮，盛毒怒而莫制。余以飞廉为迅扫兮，惊飙举其何之。丰隆殷而欲动兮，羌中路而迟违。或告余以列缺之闪铄兮，屏翳忽而来蔽。冀望舒之嗣厥阳晖兮，胡既盈而倏替。控众神而靡殛兮，气轸结以如惔。维彼昊苍之无私兮，始若宽而竟严。虽淫慝之骤富兮，恒聚族而就歼。呼北斗以迭转兮，孰辰星之敢忒。命五帝使行令兮，风雷趋其效力。魄化熊而入渊兮，肉投虎而不食。曩骄蹇以睢恣兮，倏影沉而响息。垂昭诫于殊代兮，著荒回之不可作。乱曰：凡民瞀惑，妒贞贤兮。设机造怨，诬重玄兮。血气暴强，觊倖延兮。剥极当复，久而颠兮。告尔凶祥，慎厥门兮。
悯逝三章为友人黎国倩作
作者：韩上桂
朝代：明

若有人兮倚云端，骖白鹿兮驾鸣鸾。抚长剑兮辉远日，组流缨兮切峨冠。鼓桂棹兮芳洲，抗兰旌兮莽渚。思搴之兮杜若，将以遗兮下女。下女兮瑶环，龙矫夭兮鸟间关。叩天公兮雷帝鼓，阻阊阖兮应余以不閒。膏余车兮秣余马，与子驱兮震之野。望大江兮扬舲，乘波光兮直泻。蛟何伏兮水中，骥何嘶兮宇下。时不可兮再得，子独奄兮远驾。石濑兮漩漩，草幕兮芊芊。遮飘风兮末路，揽白日兮长年。值灵威兮浩荡，莫少缓兮留连。固人命兮有极，独凋朽兮谁怜。秋兰兮纷纷，翠羽兮玄云。守芳馨兮靡渝，孰岁暮兮可云。与子荡兮兰桡，临风激兮洞箫。与子驾兮虹桥，左轸辖兮右招摇。弯长弓兮射远鹗，披紫佩兮曳明瑶。秋兰兮暮寂，众将刈兮长叹息。薋菉葹兮何为，却江蓠兮靡殖。主不值兮时不留，水落落兮风飕飕。靡时人兮悔惜，独予心兮悠悠。高飞兮远宅，陇树郁兮翳长柏。一幽兮一明，孰余知兮中情。德不可恃兮年不可长，恶不必灭兮贤不必祥。掩青陵兮脉脉，徒流水兮汤汤。惊风起兮扬尘，白日黯兮无津。思夫君兮叹息，望渺渺兮谁邻。谁邻兮靡及，往不还兮出不入。出不入兮可奈何，空偃蹇兮山之阿。予与子扃其同心兮，如带之缡。子姱我兮无悔时，谅金石兮匪渝。曷岁月兮虚驰，世混浊兮闇不见晰。谓萧为芬兮，谓兰为棘。子不留兮如云，从风飘兮莫适。策桂车兮翳芙蕖，乘龙辀兮曳露裾。将以归兮远漠，孰馨芳兮袭予。山中兮皓月，照松阴兮叶如脱。岁既晏兮踌蹰，思公子兮恸忘渴。奠桂酒兮椒浆，挥吾泪兮浪浪。灵之来兮浩若，徒形影兮锵锵。苟南山兮未灭，孰忧思兮可忘。
悯逝三章为友人黎国倩作·其一
作者：韩上桂
朝代：明

若有人兮倚云端，骖白鹿兮驾鸣鸾。抚长剑兮辉远日，组流缨兮切峨冠。鼓桂棹兮芳洲，抗兰旌兮莽渚。思搴之兮杜若，将以遗兮下女。下女兮瑶环，龙矫夭兮鸟间关。叩天公兮雷帝鼓，阻阊阖兮应余以不閒。膏余车兮秣余马，与子驱兮震之野。望大江兮扬舲，乘波光兮直泻。蛟何伏兮水中，骥何嘶兮宇下。时不可兮再得，子独奄兮远驾。石濑兮漩漩，草幕兮芊芊。遮飘风兮末路，揽白日兮长年。值灵威兮浩荡，莫少缓兮留连。固人命兮有极，独凋朽兮谁怜。
悯逝三章为友人黎国倩作·其三
作者：韩上桂
朝代：明

惊风起兮扬尘，白日黯兮无津。思夫君兮叹息，望渺渺兮谁邻。谁邻兮靡及，往不还兮出不入。出不入兮可奈何，空偃蹇兮山之阿。予与子扃其同心兮，如带之缡。子姱我兮无悔时，谅金石兮匪渝。曷岁月兮虚驰，世混浊兮闇不见晰。谓萧为芬兮，谓兰为棘。子不留兮如云，从风飘兮莫适。策桂车兮翳芙蕖，乘龙辀兮曳露裾。将以归兮远漠，孰馨芳兮袭予。山中兮皓月，照松阴兮叶如脱。岁既晏兮踌蹰，思公子兮恸忘渴。奠桂酒兮椒浆，挥吾泪兮浪浪。灵之来兮浩若，徒形影兮锵锵。苟南山兮未灭，孰忧思兮可忘。
悯逝三章为友人黎国倩作·其二
作者：韩上桂
朝代：明

秋兰兮纷纷，翠羽兮玄云。守芳馨兮靡渝，孰岁暮兮可云。与子荡兮兰桡，临风激兮洞箫。与子驾兮虹桥，左轸辖兮右招摇。弯长弓兮射远鹗，披紫佩兮曳明瑶。秋兰兮暮寂，众将刈兮长叹息。薋菉葹兮何为，却江蓠兮靡殖。主不值兮时不留，水落落兮风飕飕。靡时人兮悔惜，独予心兮悠悠。高飞兮远宅，陇树郁兮翳长柏。一幽兮一明，孰余知兮中情。德不可恃兮年不可长，恶不必灭兮贤不必祥。掩青陵兮脉脉，徒流水兮汤汤。
悲皇天
作者：韩上桂
朝代：明

悲皇天之不余祐兮，祸先集于吾考。道清明而靡扬兮，德纯静而弗保。谓仁者其克寿兮，曾奉训于尼宣。何今昔之刺谬兮，余曷已其涕涟。余幼奉吾考以周旋兮，历艰难而靡倦。遽夺考以往兮，使我呼天而浩怨。天乎何不恤兮，何辜乎考之人。考而可殒兮，殃愿代于余身。余德凉而靡数兮，远不蹑考之什一。徒孤生以茕茕兮，腼吾颜而食是索。民生有子以待老兮，余负之于末年。没余齿而犹悼兮，罪何解于皇天。余闻杞人之烦忧兮，尝窃以为过计。仰余观而靡覆兮，怪天运之倏替。萍飘飘而罔定兮，伤哉无父之子。人有身以待用兮，余今而可以死。难而弗殉兮，病而弗扶。子兮如此兮，胡取乎藐尔之孤。数往愆以自尤兮，非一言之可既。虽躯壳之倖存兮，魂已荡其如弃。石可销泉可竭兮，终难泯乎斯志。乱曰：舆载苍盖，以有生兮。天而霣纪，隳厥辰兮。行焉胡底，坐靡宁兮。于嘻歔欷，怨何时得平兮。
悲皇天·其一
作者：韩上桂
朝代：明

悲皇天之不余祐兮，祸先集于吾考。道清明而靡扬兮，德纯静而弗保。谓仁者其克寿兮，曾奉训于尼宣。何今昔之刺谬兮，余曷已其涕涟。余幼奉吾考以周旋兮，历艰难而靡倦。遽夺考以往兮，使我呼天而浩怨。天乎何不恤兮，何辜乎考之人。考而可殒兮，殃愿代于余身。余德凉而靡数兮，远不蹑考之什一。徒孤生以茕茕兮，腼吾颜而食是索。民生有子以待老兮，余负之于末年。没余齿而犹悼兮，罪何解于皇天。余闻杞人之烦忧兮，尝窃以为过计。仰余观而靡覆兮，怪天运之倏替。萍飘飘而罔定兮，伤哉无父之子。人有身以待用兮，余今而可以死。难而弗殉兮，病而弗扶。子兮如此兮，胡取乎藐尔之孤。数往愆以自尤兮，非一言之可既。虽躯壳之倖存兮，魂已荡其如弃。石可销泉可竭兮，终难泯乎斯志。
悲皇天·其二
作者：韩上桂
朝代：明

乱曰：舆载苍盖，以有生兮。天而霣纪，隳厥辰兮。行焉胡底，坐靡宁兮。于嘻歔欷，怨何时得平兮。
沈闵
作者：韩上桂
朝代：明

肆南阳之苗裔兮，暨弓高而始著。历晋唐以有闻兮，迄相州而显遇。余祖开基于魏国兮，派殷繁而四布。守幕职于岭南兮，遂贲禺乎卜处。维三十官之隐修兮，对灞水而容与。缵韦经以启佑兮，向青云而步武。伊安仁之闳伟兮，工锦制以扬声。武冈之佐刺秩兮，誉交注于贤明。位虽卑而未达兮，德并树以荣名。余少服皇祖之训兮，吏期垂乎清白。于公之广厥门巷兮，福若兆乎龟策。慝无隐而弗彰兮，诚无微而弗格。虽轗轲其奚悔兮，仁独安其如宅。迨余考其勤率兮，道正融而靡隳。考涧槃以自适兮，志弗习乎诡随。盛幽兰以独佩兮，屏萧艾而不携。璧在握而靡售兮，诲惟取乎式谷。述先烈之可循兮，譬中原之有菽。余幼惛而善病兮，诱之以舒徐。执匕箸以谆复兮，虽饮食而罔虚。心隐隐其如动兮，甫龆龀而知劝。观辟雍于童年兮，举孝廉于弱冠。荷孙阳之特识兮，驹始跃而辄蹶。岂弱力之难前兮，将辔衔之窃诡。意飘荡以难束兮，遂徙业于他艺。验药饵于仙经兮，习方技之琐细。置灵根而弗沃兮，托繁枝以自翳。逐汗漫于群编兮，田甫田轻滋秽。嗟居诸之易迈兮，年倏登乎四十。无道德之可式兮，无勋业之可述。愿退处于林壑兮，奉吾亲以盘桓。制荷衣以明好兮，具菽水以承欢。时不吾知其已矣兮，祈天性之常完。委仕进于仲季兮，余岩居而川观。运崄巇其靡测兮，悼吾考之遽殒。由服义而蹠怨兮，屈修仁而椒愠。伪结交以相狎兮，蒸酖毒而致困。赖良扁以少延兮，竟痞塞而成吝。伤郁邑其莫解兮，叹余罪乎通天。乏蔡顺之精诚兮，同皋鱼之涕涟。进靡沾乎釜禄兮，退莫施乎莱綵。萱孤生而若瘁兮，桂被凋而将殆。长饮血以自伤兮，觉馀生之已赘。魂渺渺其无定兮，余终不知其所税。哀累善之无徵兮，怨前志之竟虚。招列缺之我察兮，藉丰霳以汎除。苟夙恨之获消兮，吾何爱乎斯须。乱曰：韩之为宗，末乃大兮。世服图史，靡有懈兮。修而获妒，众所怪兮。植莪得蒿，孰与慰兮。天道茫茫，惜曚昧兮。
芝兰章
作者：韩上桂
朝代：明

兰生幽谷，晔晔其芳，真人采之缭空房。缭空房，颜如玉。饮琼浆，付灵箓。紫霞为冠，芰荷为服。佩明月之双环，翳摩天之若木。芝之生矣，维其荣矣。仙之游矣，维其灵矣。茹紫芝，乘云车。入参寥，历玄虚。上有太华之真经，元始之丹书。长相随，揽龙须。
芝兰章·其一
作者：韩上桂
朝代：明

兰生幽谷，晔晔其芳，真人采之缭空房。缭空房，颜如玉。饮琼浆，付灵箓。紫霞为冠，芰荷为服。佩明月之双环，翳摩天之若木。
芝兰章·其二
作者：韩上桂
朝代：明

芝之生矣，维其荣矣。仙之游矣，维其灵矣。茹紫芝，乘云车。入参寥，历玄虚。上有太华之真经，元始之丹书。长相随，揽龙须。
赠康庄马太史游浮丘诗·其一
作者：韩上桂
朝代：明

高望丹霞兮似绚，薰风穆如兮轻扇。引绛节兮徘徊，想仙人兮隐见。丘之北兮散平畴，丘之南兮俯壑流。惟丹井兮安在，将炼灶兮来求。太史观风兮远举，翩独适兮谁侣。问洞庭兮潇湘，溯三江兮沅渚。踰岭兮逍遥，倚风流兮激洞箫。索梅花于檐角，探丛桂于山椒。将浮丘之足耦，岂葛洪之果遥。若有人兮校天禄，藜光夜夜兮烂龙烛。通姓字兮金闺，嚼紫芝兮漱寒玉。椿既扬兮荆亦荣，挹茎露兮步蓬瀛。纵奇观兮天外，控鹤辔兮云軿。信幽兰兮味合，呼众凤兮嘤鸣。桂醑兮兰杓，藉芳茵兮腾羽爵。妙藻兮玄文，清词兮善谑。映丽锦于花光，寄灵思于丹阁。曲水兮觞浮，兰亭嗣兮风流。伟仙槎之骤至，足胜事乎千秋。
轩辕降二章咏甘露也再赠侍御马公
作者：韩上桂
朝代：明

轩辕降，甘露下。荡天门，淫帝宇。璧玉精，英玄灵。丹云结，绿云停。体轻微，盛膏泽。纷珠如，光凝射。甘露零，阉茂辰。先轻风，洒绛尘。甘露零，泽丰草。吉茂祥，福寿考。甘露零，沾翠柏。黍稷盛，万民若。甘露零，徵上瑞。治嘉平，乐万岁。圣人出，熙以宁。相臣降，扬光灵。天地开扩，日月晃朗。郁蒸玄云，以纷詄荡。嗟五色，朱玄黄。枝夭矫以沾濯，日峥嵘而有光。奋金霞，飞紫玉。纤如珠，密如粟。咽轻津，扇流馥。帝德广大洽四方，阴阳迭叙孔淑章。绣使南行葳蕤皇，浮膏洒润变素霜。黍稷茂美麻麦成，洗涤困病析忧酲。蕴积秘懿触上精，悠悠天壤垂颂声。
轩辕降二章咏甘露也再赠侍御马公·其二
作者：韩上桂
朝代：明

圣人出，熙以宁。相臣降，扬光灵。天地开扩，日月晃朗。郁蒸玄云，以纷詄荡。嗟五色，朱玄黄。枝夭矫以沾濯，日峥嵘而有光。奋金霞，飞紫玉。纤如珠，密如粟。咽轻津，扇流馥。帝德广大洽四方，阴阳迭叙孔淑章。绣使南行葳蕤皇，浮膏洒润变素霜。黍稷茂美麻麦成，洗涤困病析忧酲。蕴积秘懿触上精，悠悠天壤垂颂声。
登江楼
作者：韩安人屈氏
朝代：明

登高楼兮，见西风吹水之潺湲。水东去以不回兮，客思归其何年！
上昭陵
作者：韩日缵
朝代：明

□□□□□龙池，□□龙□幽蓟陲。关塞遥连千□□，□□□护万年枝。□□当日还遗迹，桂寝凄□□□□。报□悬知今帝切，九重榱桷□□□。
中秋月·别舍弟
作者：韩邦奇
朝代：明

同在天涯君归也。日暮长途，烦蒸溽暑，孤馆泊谁家。芦沟桥下，望灞陵、一样销魂，塞水流沙。月满蒹葭飘零也。渭水川川，秦山叠叠，无奈岭云遮。迢迢今夜。想池塘、客梦岑岑，还绕京华。
同前
作者：韩邦奇
朝代：明

春雨霏霏。绿柳丝丝春渐肥。看他万花枝上，都是春光，蜂蝶休疑。担头春酒陇头诗。风流人是春光主，燕语莺啼。碧阑干外，春光有几。
寄生草·晋阳怀归
作者：韩邦奇
朝代：明

晚霜遥、玉垒寒，晚云多、金台迥。想莼鲈、禁不得西风动。对莺儿、弹不出南薰弄。望烟霞、丢不下东山景。急归来、却早是白头人。到此时、看破了黄粱梦。
新水令带过折桂令·别仲华进士辛巳
作者：韩邦奇
朝代：明

晓亭三叠奏阳关。共离情、春愁黯黯。莺声遥入座，花气细侵帘。梅雨无端。把韶光一夜换。休怪我、懒上雕鞍。量这些、过隙浮踪，消几度、千里关山。柳折金丝，酒斟玉斝，诗满云笺。魏俊逸，才高子建。晋风流，年少潘安。苑草芊芊。渭水川川。也知到后会多期，再来时，只怕我、两鬓斑斑。
新水令带过折桂令·秋思客
作者：韩邦奇
朝代：明

窗风雨苦潇潇。几番将、离魂惊觉。晚沙秦苑迥，秋水灞陵遥。极目迢迢。又天涯一夜晓。短发彫、搔病不相饶。愁不相饶。为病多、减了酒量，为愁多、瘦了诗腰。酒量减，刘伶潦倒。诗腰瘦，庾信萧条。雁下空壕。叶落庭皋。不晓事、草砌寒蛩，夜深时、絮絮叨叨。
朱履曲·子房从赤松子游托也
作者：韩邦奇
朝代：明

廷尉司，萧何械系。未央宫，韩信诛夷。那英雄、早已见先几。赤松子、人何在，黄石公、数真奇。知情的，只有个越范蠡。
朱履曲·思归
作者：韩邦奇
朝代：明

我也曾，披金甲、坐镇玉关。我也曾，步玉阶、侍讲金銮。都是一场傀儡，闹喧喧。也未必山林好，也未必省台安。得抽身，便宜了千千万。
朱履曲·边城夜雨
作者：韩邦奇
朝代：明

对寒灯、边城今夜。望长安、家山在那些。雁南归、人没个去时节。风瑟瑟，催残漏，雨潇潇，打红叶。多管是、替愁人来添闷也。
盘石道中
作者：韩邦奇
朝代：明

万里久淹海峤，一官又到春初。花鸟更添客思，云山还滞乡书。闻说南荒溽暑，原来海国寒多。盘石桃花未□，长安春色如何。
盘石道中·其二
作者：韩邦奇
朝代：明

闻说南荒溽暑，原来海国寒多。盘石桃花未□，长安春色如何。
绵搭絮·边城春到迟
作者：韩邦奇
朝代：明

昏昏漠日下荒台。望遥天、极目凄凄，春尽边山花未开。对寒杯。百感兴怀。家乡万里，白发还催。何处是渭水，秦城雪满，红崖雁不来。
襄城遗曲·瑟奏
作者：韩邦奇
朝代：明

多才自累，百感攒结。天涯渴病思归客。渭水新丰，家山在那些。南南北北，奔驰岁岁，年年飘泊。悽切悽切好悽切。鸿雁又来也，天末数声哀，聚散梧桐叶。几阵西风瑟瑟。玉箫声断秦楼月。秦楼月。星河缥缈，万里波摇，照彻长江千折。长江东下何时歇。六代繁华都泯灭。夜半寒潮，蓼岸荒洲，石头建业。
雁儿落联得胜令·闽中秋邀杨乔夫饮弘治乙夘
作者：韩邦奇
朝代：明

斫霜螯，紫蟹鲜。倾秋露，芳樽满。小园中，绿橘垂，疏篱下，黄花绽。碧亭亭、窗外两峰寒。却不觉、身在瘴江边。金陡潼关道，天台玉瀑泉。望乡园。万里云山远。且追欢。醉如泥，锦瑟前。
题阙
作者：韩邦奇
朝代：明

又不是、贪山水，又不是、爱神仙。人家筵席，也终须散。諕杀人、鹤唳华亭叹。愁杀人、鸟尽淮阴怨。聪明人、须早过是非关。英雄汉、挑不起功名担。肯排山、山能撼，肯倒海、海可翻。只是我、意儿里不要紧。心儿里懒。没来头、无限闲拘管。不中用、多少闲文案。黄石桥、收了子房编。玉门关、挂起班侯剑。我本是、钓鳌人，做不得、攀龙客。千万般、怕负了皇恩大。二十年、偿不尽经纶债。两三翻、空惹得青山怪。归来一啸，海天空醉时节。还觉得、乾坤窄。洛阳桥、春柳新，岳阳楼、阴风动。蔓草长、休迷了渊明径。华峰高、还寻著希夷洞。五湖深、系不住陶朱艇。养閒身、猿鹤伴丹青。铸衰颜、龙虎蟠金鼎。你看那、三杰忙，你看那、四皓闲。汉家青史，都把名儿显。白楼绿柳，是吾家苑。渭滨河曲，与渔樵伴。对知音、还取古琴弹散。幽情细把羲经点。
黄粱梦·谢仕归
作者：韩邦奇
朝代：明

见青山猛自惊。又黄粱一梦醒。喜高鸟脱樊笼。宝剑空鸣。满柙兵书都没用。有庆云天上生。看甘泉地下涌。说风火九边宁。豫大丰亨。白发书生心自醒。
东山辞
作者：顾清
朝代：明

岁峥嵘兮白日驰，朔风晨起兮霜雁飞。长河千里兮愁欲断，公何为兮忽言归。挽公兮屡撝，怅别公兮见何时。渺渺兮寒江，心眷眷兮欲安施。惟人生兮悦贤，孰憎爱兮予私。抗予章兮天阍，指肝膈兮敷陈。忱恳切兮臣志，沛汪濊兮天之恩。忽东山兮回首，渺白云兮孤村。别来兮几时，丛桂枝兮轮囷。顾幅巾兮犹昔，莞一笑兮忘言。公将行兮裴？，俨东路兮骖騑。忽回瞻兮天阙，思承恩兮赤墀。惟人生兮不常，嗟终始兮多违。不竟兮公施，以张兮世维。熊蹯兮鲂鲤，审吾择兮奚疑。荆之山兮湘之江，我思公兮道阻且长。总羸马兮东路，忽西崦兮斜阳。
乐间园为同年夏如山赋十二首 其七 天香屏
作者：顾清
朝代：明

结湘筠兮玲珑，交桂枝兮隐隐丛丛。玉叶兮金英，来清芬兮远风。将书香兮此类，嗣云仍兮无穷。
乐间园为同年夏如山赋十二首 其三 漫兴亭
作者：顾清
朝代：明

漫吾出兮周星，忽归来兮亭以成。嗟平生兮万事，亦何择兮何营。偶欣然兮终日，孰久近兮千龄。
乐间园为同年夏如山赋十二首 其二 仙游洞
作者：顾清
朝代：明

群仙游兮大罗，时憩息兮岩之阿。玉柱兮金窗，俯洞庭兮烟波。忽中宵兮月上，听泠泠兮空歌。
乐间园为同年夏如山赋十二首 其五 惠脉清流
作者：顾清
朝代：明

泉何为兮此流，湛清泠兮岩之陬。洗京洛兮缁尘，玩濠梁兮浮鯈。渺真源兮何处，望龙山兮落日幽幽。
乐间园为同年夏如山赋十二首 其八 岁寒径
作者：顾清
朝代：明

竹柏兮成林，中一径兮静以深。谢红紫兮春阳，饱风霜兮重阴。怀佳人兮怅望，将千载兮同心烂。
乐间园为同年夏如山赋十二首 其六 涧湾略彴
作者：顾清
朝代：明

路转兮山回，望幽岩兮阻深隈。忽凌空兮飞步，振予策兮丹台。愿镌崖兮有纪，步灵踪兮天台。
乐间园为同年夏如山赋十二首 其十一 虚白书舍
作者：顾清
朝代：明

室无尘兮更明，晏独处兮憺以清。左瞻兮右仰，诸史兮群经。聊逍遥兮永日，孰宠利兮荣名。
乐间园为同年夏如山赋十二首 其十二 迥碧山房
作者：顾清
朝代：明

隐吾屋兮山之东，仰仁高兮一径潜通。有芭蕉兮夏绿，更芙蓉兮晚红。忽夕阳兮云合，倚阑干兮意万重。
乐间园为同年夏如山赋十二首 其四 独憩台
作者：顾清
朝代：明

思美人兮不来，步石径兮生青苔。聊升高兮骋望，揽桂枝兮徘徊。晴天兮万里，见一鹤兮飞回。
乐间园为同年夏如山赋十二首·仁高峰
作者：顾清
朝代：明

天之德兮曰仁，山得之兮镇厚坤。既雄秀兮又以尊，抚众壑兮如儿孙。千花兮万卉，吾与尔兮长春。群仙游兮大罗，时憩息兮岩之阿。玉柱兮金窗，俯洞庭兮烟波。忽中宵兮月上，听泠泠兮空歌。漫吾出兮周星，忽归来兮亭以成。嗟平生兮万事，亦何择兮何营。偶欣然兮终日，孰久近兮千龄。思美人兮不来，步石径兮生青苔。聊升高兮骋望，揽桂枝兮徘徊。晴天兮万里，见一鹤兮飞回。泉何为兮此流，湛清泠兮岩之陬。洗京洛兮缁尘，玩濠梁兮浮鯈。渺真源兮何处，望龙山兮落日幽幽。路转兮山回，望幽岩兮阻深隈。忽凌空兮飞步，振予策兮丹台。愿镌崖兮有纪，步灵踪兮天台。结湘筠兮玲珑，交桂枝兮隐隐丛丛。玉叶兮金英，来清芬兮远风。将书香兮此类，嗣云仍兮无穷。竹柏兮成林，中一径兮静以深。谢红紫兮春阳，饱风霜兮重阴。怀佳人兮怅望，将千载兮同心烂。中人兮不归，樵柯烂兮闾里全非。嗟人生兮几何，奄夕曛兮朝晖。神仙兮戏予，拂苍珉兮渺遐思。圉圉兮洋洋，忽吾止兮濠之梁。绿藻兮青蘋，与尔游兮两忘。室无尘兮更明，晏独处兮憺以清。左瞻兮右仰，诸史兮群经。聊逍遥兮永日，孰宠利兮荣名。隐吾屋兮山之东，仰仁高兮一径潜通。有芭蕉兮夏绿，更芙蓉兮晚红。忽夕阳兮云合，倚阑干兮意万重。
兰谷辞为黄时雍尊人赋
作者：顾清
朝代：明

兰之生兮于彼空谷，抱幽贞兮不群以独。白石兮清泉，纷紫茎兮冒寒。渌兰之香兮扬扬，汎光风兮朝阳。谷无人兮自芳，谷有人兮吾与子兮徜徉。谷中之人兮清且真，不可见兮徒名闻。仰丹崖兮千仞，思委佩兮江滨。折芳兮谁赠，羌云路兮愁人。抚瑶琴兮叹息，长寄情兮斯文。
南有蛮为阴子淑宪副作
作者：顾清
朝代：明

南有蛮，穴都匀，反乎覆，傲以嚚。反噬厥主戕我民，鸱张四顾掠且焚。繄阴侯，算若神，戢我武，绥以文。绥之弗来歼乃群，蛮破胆，伏以驯。释不问，弘我仁，豕入其笠吾谁嗔。呜呼普安城，亦吾人，一不戒，血成津。胡为不遣当使君，呜呼胡为不遣当使君。
双节堂为郑立之参议赋
作者：顾清
朝代：明

姑之心，冰与清，妇之心，玉与贞。谁知贞玉与清冰，两世一门双节并。双节并，两心毕，百年秪为三泉日。三泉相见堪一莞，葛源之流今日远。君不见州司举例表门楣，双节遣孤同一辞。
归鹤辞
作者：顾清
朝代：明

鹤飞去兮空江长烟，鹤归来兮春酒宾筵。入门兮矫顾，驯予阶兮绕予轩。浅水兮平田，怀鷇雏兮宛当年。忽飘然兮何意，思寥廓兮翔骞。仙人兮华表，俯城郭兮依然。信水云兮增旷宁，旧巢兮长捐。廉珠兮不远，和璧兮终全。哄满堂兮一笑，歌南飞兮间朱弦。惟人生兮一世，与万物兮周旋。虽含灵兮我异，同声气兮相宣。凤千仞兮览辉而萃止，鸾五色兮顾影而蹁跹。苟颛颛于饮啄兮，亦奚以间于鹰鹯。月明兮沙渚粲，缟衣兮映修竹之娟娟。
朱孺人哀辞
作者：顾清
朝代：明

有美人兮山之中，潜玄室兮翳贞松。明镜掩兮虚夜月，尘机断兮悲秋风。思夫君兮往日，谐琴瑟兮商宫。怀德音兮意难穷，怅泉台兮路几重。良人恸兮惋切，嗟别路兮音尘绝。升空堂兮迟迟，俨履綦兮成列。惟勤劳兮未偿，怀贞淑兮心菀结。凉风动兮中闺，纷綷縩兮罗帏。知百年兮终尽，羌触物兮增悲。托文词兮发潜辉，有知无知兮慰尔思。
河浑浑
作者：顾清
朝代：明

河浑浑，发昆崙，奔驰万里出龙门。出龙门，齧金堤，汎瓠子。鱼鼋蛟鼍，乘时奋起。城郭坏，丘陵颓，汉帝沉，玉马劳歌入云哀。河浑浑，洵神灵。我皇龙飞初，泥沙潜伏波镜澄。皇钦事，禋孔精。胡为乎一日骋雄悍，违天经。奔腾荡潏，岸坼堤倾。使行者不得遂，居者不得宁，园庐漂溺鱼鳖横。河浑浑，下民咨。神禹上天去，贾尉来何时。三年青兖民亦疲，土牛楗石将恐非。河浑浑，侧身南望劳我思。
田上堠
作者：顾清
朝代：明

田上堠，堆复堆，官新筑，圆若腄。贵人赐田连帝畿，不封不筑民终以为私。上植柳，傍作围，牛羊不践雨不颓。堠不颓，民不走，为君耕，为君守。但愿贵人千万寿，免为他人作封堠。
石淙辞
作者：顾清
朝代：明

山之石兮孱颜，飞淙交兮石之间。龙跃兮虎斗，砰雷击兮云翻。寻源兮何处，望极浦兮扬澜。碧之鸡兮金之马，点苍纷兮高下。众壑兮争流，指沧溟兮一泻。舟万斛兮鸿毛，群龙乘之兮以变化。繄山川之伟绝兮，宜夫子之挺生。起一邦而天下兮，亦足称其神灵。京江既已改筑兮，犹眷眷乎兹土。颍峨嵋、吴蜀山兮孰云今之非古。石弗泐兮淙弗枯，散为江海蒸为霖雨兮润八区。吾诚不测夫子之妙用兮，固将等廊庙于江湖。渺南云兮万里，长寄兴兮桑弧。
花见羞后唐明宗淑妃王氏也予读五代史感其濒死为子乞命数语故为赋之
作者：顾清
朝代：明

花见羞，问汝何时生，不得见尔面，徒闻誇尔名。尔名至今犹在人，尔貌当时知绝伦。花见羞，双蛾绿，出侯门，入金屋。君王本代来，不识中州曲。风尘一朝起，零落随马足。随马足，事已非，果然摧眉伏沙泥。游魂茫茫绕青冢，罗衣血染何当归。花见羞，入黄泉，生时花应妒，死后花反怜。花谢枝头子还结，妾死心事谁当传。君王墓草埋寒烟，春风麦饭洒谁边。花见羞，恨千年。
辰庆堂辞为赵叔鸣赋
作者：顾清
朝代：明

翁生之岁兮龙丽天门。龙周于天兮挟公子以凌云。翁寿而燕兮捷书在阍。翁举觞兮酹苍旻。纷重拜兮罗众宾。嘅人生兮不齐，哀夭贱兮纷纷。孰吉昌兮参会，将厚德兮通神。淮之南兮江之浒，柳藏其门兮花映其庑。翁作堂兮承帝之嘏，翁燕而喜兮式歌且舞。堂之构兮嶙峋，巩厥址兮惟千春。我作歌兮告尔后昆，尔燕而聚兮无忘尔世勋。
道逢丧车有感
作者：顾清
朝代：明

铙丁丁，鼓冬冬。挽且歌，哭以从，短箫间歌起悲风。歌者会有哭，哭者会有终。白日西下黄河东，此歌此哭宁终穷。惟有柩中人，一去万古长瞢瞢。
金杯叹
作者：顾清
朝代：明

黄金杯，当四筵，白玉堂，五十年。玉楼功成人在天，金杯幻作金铜仙。珊瑚钩，麒麟段，彭宣几向中堂见。媒书衔袖误成真，谗鼎出疆原是赝。真与赝，两嗟吁，人不识，子欺予。龙宫海藏，岂有鱼目作明珠。君不见他人家，金暑簟，玉茗壸。
陆孝子刲股辞
作者：顾清
朝代：明

儿有身兮母之遗。母疾之殆兮儿生何为。身死母可代兮儿甘如饴。残吾身兮寸肌。免吾亲兮阽危。孝哉陆生兮人子之仪。吁嗟生兮当此时。目见母兮身不为儿。儿肌断兮母不知。母命以续兮肌复滋。嗟生之孝兮于古稀。彼鄠之对兮理固宜。情迫于中兮拟议安施。仁有杀身而成兮身今在兹。毁以易亲死兮又何惜，夫此而嗟生之孝兮今谁继之。持以奉吾君兮千秋万岁其无亏。
与友人书（节选）
作者：顾炎武
朝代：明

人之为学，不日进则日退。独学无友，则孤陋而难成。久处一方，则习染而不自觉。不幸而在穷僻之域，无车马之资，犹当博学审问，古人与稽，以求其是非之所在，庶几可得十之五六。若既不出户，又不读书，则是面墙之士，虽有子羔、原宪之贤，终无济于天下。子曰：“十室之邑，必有忠信如丘者焉，不如丘之好学也。”夫以孔子之圣，犹须好学，今人可不勉乎？
叶澄杂画四首·其二
作者：顾璘
朝代：明

钓竿青，袅袅孤。影照云汀莫遣青，天上浮光动客心。
善哉行
作者：顾璘
朝代：明

前有江水，东注其流。日月出没，直与年雠。高车驷马，其忧孔多。握金而泣，孰与行歌。夷齐抗首，枵腹泉下。伯阳和光，均谓贤者。炰羔脍鲤，速我亲交。以何解忧，唯有游遨。游遨四方，金门玉堂。不如羸马，䠥？故乡。
楚歌二首 其一 天吴
作者：顾璘
朝代：明

灵淼淼兮焉穷，下无极兮幽宫。登岷峨兮远望，波龙鳞兮扬风。赤螭兮黄鼍，喷雾雨兮骈罗。望子之驾兮伊迩，交不缔兮奈何。眷予心兮东归，君不顾兮畴依。将以承兮巧笑，揆皇道兮虑非。荪壁兮兰堂，结桂枝兮芬芳。羌离合兮有期，聊容与兮徜徉。坎坎兮击鼓，望君山兮屡舞。陈烦辞兮仰空，渺夫君兮何所。波四漫兮汤汤，会百川兮同量。津无梁兮不可以涉，测地弥广兮度天愈长。驾兰桡兮扬桂旗，飘风起兮又汩之。浮余瓠兮水际，理余佩兮川湄。众纷纭兮磔肥牛，顾玄醴兮增余羞。陟虚坛兮伫立，徒终岁兮离忧。
禽言六首 其二 不如归去
作者：顾璘
朝代：明

置酒高堂，佳殽且庶。白日未晡，有狂者倨。我性亶愚，惧不我与。不我与，将必有处。不如俛首，及昼归去。
禽言六首 其五 婆饼焦
作者：顾璘
朝代：明

阿姥作饵，妇也烧之。承令弗虔，火则燎之。古有顺妇，叱犬摽之。尔婆有饼，宜尔妇焦之。
禽言六首·行不得哥哥
作者：顾璘
朝代：明

楚山造天，楚水扬波。轻舟良马，败亦孔多。二物不备，将奈楚何。行得不得，寄言尔哥。置酒高堂，佳殽且庶。白日未晡，有狂者倨。我性亶愚，惧不我与。不我与，将必有处。不如俛首，及昼归去。姑兮我母，胡宁我虐。弗慎于仪，衅自下作。母也尔容，姑乃义合。上行其义，怨者归薄。是究是图，诚匪姑恶。终风发发，周道如刷。零雨沾之，足不得劄。匪足不劄，覆车及辖。尔行弗时，勿谓泥滑。阿姥作饵，妇也烧之。承令弗虔，火则燎之。古有顺妇，叱犬摽之。尔婆有饼，宜尔妇焦之。蚕生于原，匪温斯瘅。火以炀之，烈则杀我。尔将崇利，毋贻我祸。既看我蚕，请看尔火。
萧侍御丽川杂诗三首·其三
作者：顾璘
朝代：明

群峰夹，江流十。里馀百折春来诗，兴多凿遍千岩石。
霖雨歌七首·其一
作者：顾璘
朝代：明

乾枢尊，坤极静。人之灵，感斯应。于皇德，歆帝心。悯下土，施丼霖。霖之绝，土膏歇。物以残，民益慑。霖之来，天眷回。物既苏，民乃怀。霖之沛，汪且濊。海灵翔，潢泽溃。霖之足，灵爽伏。沃八埏，蕃百谷。人已悦，神益和。精禋举，戬福多。昉天邑，流海宇。国祚隆，永无圮。赫赫皇邑，戢戢王基。亢阳肆烈，下民其咨。天子有德，百僚师师。奏假且严，受于神祗。霖雨既降，百物咸熙。鞠哉之咏，媲美周诗。帝里骄阳三月外，神车灵雨万家中。为欢解泽周穷壤，共喜皇情达上穹。东隅气举，屏翳乘风奔。龙腾鲸掉，横飞厉天门。玄泽滂沱，飞湍激昆崙。如绳如麻，下注广且繁。玉宇垂玄液，瑶图纪上祥。尧云方荟蔚，舜海转汪洋。气合晨楼暗，声兼夕漏长。桑林奚用祷，明德迈前王。帝载恊天应，王仁同化游。冬原偃赤魃，春亩茁来麰。汎舟川可济，濡绠井堪汲。元功布黔黎，休徵顺皇极。招灵师兮海之浒，来无从兮去无所。溥神功兮被下土，四民阜兮永安堵。
白堠永济渡诗三首
作者：饶相
朝代：明

河之水，其流洋洋。维昔临流，无舟无梁。深厉浅揭，我心聿伤。河之水，其流泄泄。维今临流，乘舟利涉。载咏载歌，我心则悦。河之水，其逝悠悠。临流鼓楫，雨夜弗忧。维百千年，感德无休。
白堠永济渡诗三首·其一
作者：饶相
朝代：明

河之水，其流洋洋。维昔临流，无舟无梁。深厉浅揭，我心聿伤。
白堠永济渡诗三首·其三
作者：饶相
朝代：明

河之水，其逝悠悠。临流鼓楫，雨夜弗忧。维百千年，感德无休。
白堠永济渡诗三首·其二
作者：饶相
朝代：明

河之水，其流泄泄。维今临流，乘舟利涉。载咏载歌，我心则悦。
堂上歌行
作者：高启
朝代：明

堂上歌，歌南山，主人为欢仰客颜。翠帷夜卷出两鬟，移尊更饮花树间。花树间，有明月。客不醉，歌不歇。
姑苏杂咏之荆操
作者：高启
朝代：明

粤有我土，岐山之下。孰是营之，维我考祖。今我于迈，自岐徂荆。岂不怀归，念我弟兄。民勿我思，我斯安只。国已有后，先君季子。予思泰伯之德而作。
杨白花
作者：高启
朝代：明

杨白花，太轻薄。不向宫中飞，却度江南落。美人踏踏连臂歌，山长水阔奈尔何。奈尔何，春欲晚，何不飞去仍飞返。洛阳树，多啼鸦。愁杀人，杨白花。
杨白花
作者：高启
朝代：明

杨白花，太轻保不向宫中飞，却度江南落。美人踏踏连臂歌，山长水阔奈尔何。奈尔何，春欲晚，何不飞去仍飞返。洛阳树，多啼鸦。愁杀人，杨白花。
转应词二首
作者：高启
朝代：明

双燕双燕，去岁今年相见。往来东舍西家，衔得泥中落花。花落花落，又在暮寒池阁。疏雨疏雨，绿满慎芜洲渚。江南相忆故人，远水遥山暮春。春暮春暮，风急画船难渡。
转应词二首·其一
作者：高启
朝代：明

双燕双燕，去岁今年相见。往来东舍西家，衔得泥中落花。花落花落，又在暮寒池阁。
转应词二首·其二
作者：高启
朝代：明

疏雨疏雨，绿满慎芜洲渚。江南相忆故人，远水遥山暮春。春暮春暮，风急画船难渡。
送虚白上人序
作者：高启
朝代：明

余始不欲与佛者游，尝读东坡所作《勤上人诗序》，见其称勤之贤曰：“使勤得列于士大夫之间，必不负欧阳公。”余于是悲士大夫之风坏已久，而喜佛者之有可与游者。 去年春，余客居城西，读书之暇，因往云岩诸峰间，求所谓可与游者，而得虚白上人焉。 虚白形癯而神清，居众中不妄言笑。余始识于剑池之上，固心已贤之矣。入其室，无一物，弊箦折铛，尘埃萧然。寒不暖，衣一衲，饥不饱，粥一盂，而逍遥徜徉，若有余乐者。间出所为诗，则又纡徐怡愉，无急迫穷苦之态，正与其人类。 方春二三月时，云岩之游者盛，巨官要人，车马相属。主者撞钟集众，送迎唯谨，虚白方闭户寂坐如不闻；及余至，则曳败履起从，指幽导胜于长林绝壁之下，日入而后已。余益贤虚白，为之太息而有感焉。近世之士大夫，趋于途者骈然，议于庐者欢然，莫不恶约而愿盈，迭夸而交诋，使虚白袭冠带以齿其列，有肯为之者乎？或以虚白佛者也，佛之道贵静而无私，其能是亦宜耳！余曰：今之佛者无呶呶焉肆荒唐之言者乎？无逐逐焉从造请之役者乎？无高屋广厦以居美女丰食以养者乎？然则虚白之贤不惟过吾徒，又能过其徒矣。余是以乐与之游而不知厌也。 今年秋，虚白将东游，来请一言以为赠。余以虚白非有求于世者，岂欲余张之哉？故书所感者如此，一以风乎人，一以省于己，使无或有愧于虚白者而已。
君子有所思
作者：高拱
朝代：明

西河有蛟，北山有虎。渔樵不敢窥，行人心独苦。心独苦兮奈若何，湛卢倒柄将奈何？
梅花令·茶梅
作者：高濂
朝代：明

澹粉轻匀。微红浅带嚬。叶较茶枝更绿，花却似、与梅浑。傲霜开小春。轻霞浮翠云。最好此时花尽，喜相对、共温存。
核舟记
作者：魏学洢
朝代：明

明有奇巧人曰王叔远，能以径寸之木，为宫室、器皿 、人物，以至鸟兽、木石，罔不因势象形，各具情态。尝贻余核舟一，盖大苏泛赤壁云。
舟首尾长约八分有奇，高可二黍许。中轩敞者为舱，箬篷覆之。旁开小窗，左右各四，共八扇。启窗而观，雕栏相望焉。闭之，则右刻“山高月小，水落石出”，左刻“清风徐来，水波不兴”，石青糁之。
船头坐三人，中峨冠而多髯者为东坡，佛印居右，鲁直居左。苏、黄共阅一手卷。东坡右手执卷端，左手抚鲁直背。鲁直左手执卷末，右手指卷，如有所语。东坡现右足，鲁直现左足，各微侧，其两膝相比者，各隐卷底衣褶中。佛印绝类弥勒，袒胸露乳，矫首昂视，神情与苏、黄不属。卧右膝，诎右臂支船，而竖其左膝，左臂挂念珠倚之——珠可历历数也。
舟尾横卧一楫。楫左右舟子各一人。居右者椎髻仰面，左手倚一衡木，右手攀右趾，若啸呼状。居左者右手执蒲葵扇，左手抚炉，炉上有壶，其人视端容寂，若听茶声然。
其船背稍夷，则题名其上，文曰“天启壬戌秋日，虞山王毅叔远甫刻”，细若蚊足，钩画了了，其色墨。又用篆章一，文曰“初平山人”，其色丹。
通计一舟，为人五；为窗八；为箬篷，为楫，为炉，为壶，为手卷，为念珠各一；对联、题名并篆文，为字共三十有四；而计其长曾不盈寸。盖简桃核修狭者为之。嘻，技亦灵怪矣哉！
禽言六首
作者：魏称
朝代：明

提胡卢，沽酒饮，碧草如茵花似锦。及时须作欢，作劝不可甚。人生那得长高枕。摘桑看火，莫为蚕忙致蚕祸。出门采叶焙笼焚，一霎延烧家业堕。摘桑看火。麦熟幸，疗人饥。婆饼焦，鸟吟为忆山西。婆饼焦，饥骨枕藉于途。婆饼焦，婆化山头不归。婆饼焦，声声怨著伊谁。婆饼焦。脱却破裤，脱却破裤，破裤系身谁不恶。加税青黄不接时，杼轴卖空谁织布。得过且得过，食尽毛衣更寒饿。朔云乍敛日斜明，窃得微暄聊自负。得过且得过，羞杀当时锦羽飞，骄语曾将鸾凤欺。泥滑滑，春雨多。途中人，行为何。家有急，冒雨行。汝莫恨，啼禽声。
九日粤山登高醉中尽用五微韵成歌题曰将进酒
作者：黄佐
朝代：明

将进酒，歌镂衣。举玉爵，停金鞿。凤琯龙笙，硕人其颀。于以解忧，式饮庶几。莼羹鲈脍纷哉馡，蟹黄初溢凫翠肥。促膝劝君君莫违。君不见朝始晖，夕转霏，鲁阳戈在谁能挥。嗟尔乌兔，胡为逐逐环我岩上扉。童时种柳今十围，钓游旧迹遍天地，想像徒依稀。幸无风萧萧，雨祈祈。三秋虽云杪，九月犹芳菲。有翩者鸟，嘤鸣相依。盍簪实难，知音亦稀。相逢不为乐，他时梦寐怀容辉。粲粲黄花，盈盈翠微。肃肃命驾，采采忘归。仰见云间翼，不入虞罗机。安能摧眉折腰谒朱门，趋琐闱。疏钟动，明星稀。酌复酌，酒行如翔翚。不醉明月将笑我，窥帘帏。羊肠世路艰且巍。犊有妃，妃呼狶。狐以为苍，当誉反讥。龌龊蓬茅丛，啼络纬，腾伊蝛。此中髑髅，昔曾牙绯。谷量牛马，尘积珠玑。僮奴策骖焱騑騑，薰天势倏成露晞。纵能化鹤去千载，华表谁真逢令威。南溟徙鹍鹏，西北荒蕨薇。商颜绝萝径，渭曲空渔矶。古来豪圣今尽非，徒劳营魄聆音徽，穷经何用编绝韦。我且濯明河而振缨，翳扶光以乐饥。吐情向君君莫笑以诽。醉来长啸粤山上，浮云直北连燕畿。山中多木，矗矗如旗。其下流水，活活清于沂。粤王一去古台在，惟有飘飘霜叶飞。
奉使鼓吹曲四首 其一 关塞曲
作者：黄佐
朝代：明

关塞长，关塞长，引弓鸣镝秋草黄。临交河，望金微，风吹沙作浮云飞。诏期门，驰羽书，韦韝索辫辞穹庐。惟职方，贯利同，輶轩駊騀川原中。抚长剑，行路难，有何者鸟菀于弁。搏雕虎，接飞猱，登顿濡迹安足劳。徵九赋，赉三军，䯀骢父马徕如云。建华眊，遏奔鲸，奏铙旋镯邦国宁。
奉使鼓吹曲四首 其三 燕山曲
作者：黄佐
朝代：明

彼崇崇者燕山，北俯碣石祁连。胡骑啾啾沸天，摧坚仗此佶闲，翩翩霞布星躔。冀产俶傥权奇，军？逸迅雄姿。忘筌引镜黄骊，膺帝命主治之。濯龙歌万福徕，东方之日照坰。服皂螭翥鸿惊，蹀足徒睎朔旌。西驰瑶水冥冥，寤摽仰惟圣明。
孝烈祠乐章二首
作者：黄佐
朝代：明

鼍逄逄兮考鲸，湛椒浆兮列兰蒸。五音饰兮黻绣张，瑱瑶席兮玉英。膋萧炳兮拜以頫，琴瑟奏兮云门舞。南垓阕兮柏舟，灵不徕兮夷犹。骖泰鸿兮烛龙辔，庆阴阴兮灵其有喜。倏蕙带兮荷裳，又金支兮翠旗。鸳鸯鴹兮灵之徕，灵徕不徕兮我心悲。濮山㟪崔兮濮水漻泬，高贤愉愉兮繄孝而烈穆。并骋兮槃桓，揽桑梓兮涕潺湲。象舆轙兮憺容与，灵临飨兮福我士女。矫扬光兮宴娭，永山侧兮云施。般姚姚兮裔裔，灵何为兮汪然逝。褰雾縠兮窅冥冥，山水夕兮含清。春有兰兮秋有菊，结无极兮芳馨。
孝烈祠乐章二首·其一
作者：黄佐
朝代：明

鼍逄逄兮考鲸，湛椒浆兮列兰蒸。五音饰兮黻绣张，瑱瑶席兮玉英。膋萧炳兮拜以頫，琴瑟奏兮云门舞。南垓阕兮柏舟，灵不徕兮夷犹。骖泰鸿兮烛龙辔，庆阴阴兮灵其有喜。倏蕙带兮荷裳，又金支兮翠旗。鸳鸯鴹兮灵之徕，灵徕不徕兮我心悲。
孟冬亲享礼成有述
作者：黄佐
朝代：明

天眷有明，全付寰宇。苍精洞照，黄垆孔膴。三极荐馨，百祇协矩。列圣受之，灵承于旅。御历执符，率循伦序。皇帝睿圣，克配舜禹。河澄献瑞，虹流烛渚。龙飞虎变，奋迹南楚。躬发人文，志蕴神武。亲以孝崇，民以仁煦。望日就云，有睎匪？。绍我毅皇，光于烈祖。敷天之下，欢讴忭舞。庆宵葱茜，宸景晰旿。更化图新，主敬作所。休否成泰，亨屯干蛊。如彼巨室，饬厥藻斧。如彼天道，以凉我暑。皇帝笃友，室家哀素。遗大投艰，创深痛钜。康陵告竣，乃正当宁。乃于孟冬，乃卜乃簿。乃谋乃惟，乃集有瞽。乃陈广乐，享七庙主。虡业崇牙，乃县乃树。箾筦琴瑟，应田柷敔。钦钦维庸，逢逢维鼓。作麟仪凤，吼鲸动虡。镗鎝铿訇，匪淫匪怒。佾舞洋洋，拜伏昂俯。既备既调，既优既拊。大乐展奏，既协雅部。皇帝乃驾，斋宫往吾。周庐星列，阁道宵抒。中貂肃队，金吾设卤。千官景从，接圭联组。龙旗云丽，凤盖霞举。和鸾韵风，旭旭许许。亦既戒止，殚我丹腑。维精维诚，神若可睹。赫赫肸蚃，恍恍笑语。左右赞相，将事黎暏。揭虔妥灵，孰敢有侮。奉璋具鬯，濯鼎及卣。亦有藉茅，大羹玄酒。有粱有秬，有稷有黍。陈彼巨豆，大房鸿俎。腒䐹醢酖，脾臄及鯆。䨲鹿维炙，载有鲜羽。皇帝乃奠，盘辟拜頫。有祝伊弁，稽首覼謱。会精思成，灌我清醑。神其来止，歆我簋簠。陟降左右，昭穆萃聚。神其归止，祥飙灵雨。云舆纾徐，星骥容与。光景缤纷，绛霄翔栩。皇帝孝谨，拜受神胙。神锡皇帝，千祥百嘏。室家之壸，眉寿黄耇。执冒端委，作民父母。于万斯年，永有中土。神锡皇帝，股肱心膂。翼以皋夔，从以周吕。纳谋和衷，同德夹辅。于万斯年，匹休扶珇。神锡皇帝，丰年亡窭。懞懞瑞麦，与与祥稆。陈红相因，充满仓庾。于万斯年，下民奠处。神锡皇帝，聪明中度。天临海镜，贤登佞去。消彼獝狘，凿齿猰貐。于万斯年，无有喔咻。神锡皇帝，福女毋拒。于万斯年，永其福女。皇帝孝谨，拜受神祚。怀福载归，詹恋堂庑。采齐奏节，言旋禁籞。出御端门，赐群臣脯。徽仪熙穆，从容燕誉。如天之泽，如露之湑。万国同庆，龙德斯普。于万斯年，孝享受祜。于万斯年，埏垓顺叙。于万斯年，有明之绪。微臣作诗，用继商鲁。
平潮夷雅十一章
作者：黄佐
朝代：明

于赫皇命，征彼潮夷。显允张公，秉钺孔宜。黄旗旆旆，爰董我师。有鞑有狼，如虎如螭。维公率止，既类既祃。元龟告祥，乃宜干社。四牡锽锽，梧台之下。金盾雕戈，光鉴于野。出次于广，乃涉于潮。虎臣洸洸，螭队翘翘。七萃云连，苞有三饶。岂敢欢嚣，我皇威孔昭。元戎启行，四围其薮。彼昏不知，如鱼在罶。蠢尔逆琏，悔为乱首。喘伏于莽，喙其群丑。我师翼翼，乘其石城。石城重重，既骞既崩。深入其寨，克奋克登。按其徂奔，罔敢有启扃。雷电发发，威燀旁达。于程于埔，震叠莫我遏。彼蹙且頞，癙忧如暍。如蘖如蘖，逢我薄伐。我武既扬，神机允臧。消其峰雪，日出之光。琏既徽纆，群爝胥亡。潮人咸喜，时雨其滂。旻穹穆穆，哀氓之无禄。既雨既洽，潮田既足。蠲其漂血，殖我百谷。扶挈旄倪，向用天福。彼海有鳄，噬人于牙。自剪且歼，俾我有室家。南溟汪汪，服岭嵯峨。四远来归，式讴式歌。休兵燕喜，俎豆维旅。箪食壶浆，祁祁士女。鼚鼚其鼓，轩轩其舞。萧勺群慝，万年无有侮。皇锡张公，犀鞶豸綖。駉駉訾黄，绥章绮軿。公拜稽首，神谋自天。公拜稽首，圣皇万年。
招颂补遗九首 其一 治洪水
作者：黄佐
朝代：明

洪水滔天，浩浩方割。怀山襄陵，帝咨四岳。禹作司空，惟荒度土功。暨益秉烈火，山泽乃通。有鸟高飞，鸣且哺矣。呱呱者子，不皇顾矣。龙门辟兮，播为九河。崇禹之功兮，万世是何。
招颂补遗九首 其九 明明三终
作者：黄佐
朝代：明

明明天常，永保尔极。不识不知，顺帝之则。日出而作，日入而息。耕田凿井，以饮以食。帝何力哉，亶惟不康。垂衣鼓琴，轸我困穷。南风薰兮，解民之愠兮。南风时兮，阜民之财兮。
招颂补遗九首 其二 刊山木
作者：黄佐
朝代：明

下民昏垫，哀此无告。禹乘四载，随山刊木。吕梁太岳，底柱析城。于恒于华，于荆于衡。乃畋于山，乃牧于谷。乃渔乃佃，于渊于陆。我胼我胝，我思阻饥。奏庶鲜食，惟下民之宜。
招颂补遗九首 其四 立烝民
作者：黄佐
朝代：明

生生有开，烝民乃立。后稷播嘉种，下土斯啬。白壤黑坟，赤埴青黎。亦有黄垆，广斥涂泥。耕彼南亩，离离蕃茂。何铫何耜，载耨稂莠。乃迎猫虎，奏我笙庸。以乐我先啬，惟禹斯崇。
招颂补遗九首·治洪水
作者：黄佐
朝代：明

洪水滔天，浩浩方割。怀山襄陵，帝咨四岳。禹作司空，惟荒度土功。暨益秉烈火，山泽乃通。有鸟高飞，鸣且哺矣。呱呱者子，不皇顾矣。龙门辟兮，播为九河。崇禹之功兮，万世是何。下民昏垫，哀此无告。禹乘四载，随山刊木。吕梁太岳，底柱析城。于恒于华，于荆于衡。乃畋于山，乃牧于谷。乃渔乃佃，于渊于陆。我胼我胝，我思阻饥。奏庶鲜食，惟下民之宜。禹决九川，以距四海。距川伊何，浚兹畎浍。肇河积石，江岷汉嶓。济淮入海，渭洛惟河。其鱼发发，孔庶且有。既汕于梁，亦获于笱。播奏庶艰，登彼丘陵。懋迁有无，化居是营。生生有开，烝民乃立。后稷播嘉种，下土斯啬。白壤黑坟，赤埴青黎。亦有黄垆，广斥涂泥。耕彼南亩，离离蕃茂。何铫何耜，载耨稂莠。乃迎猫虎，奏我笙庸。以乐我先啬，惟禹斯崇。禹锡玄圭，告厥成功。万邦作乂，四海会同。庶土交正，底慎财赋。厥贡厥篚，厥包载路。金石盐絺，丝枲织皮。羽毛齿革，纳锡元龟。球琳琅玕，玄纁玑组。弼成五服，以修六府。建皇之极，六府孔修。厥动惟时，昭受天休。帝迪厥德，光天之下。海隅苍生，永得我所。凡今黎献，共惟帝臣。百工俊乂，乃歌卿云。卿云烂兮，纠缦缦兮。日月光华，旦复旦兮。明明尚天，烂然星陈。日月光华，弘于一人。日月有常，星辰有行。四时顺经，万姓允诚。于予论乐，配天之灵。迁于贤圣，莫不咸听。鼚乎鼓之，轩乎舞之。精华以竭，褰裳去之。明明帝命，八风修通。地平天成，万世之功。天下攘攘，为利斯往。诏尔和钧，与而嘉量。天下熙熙，为利斯来。同维审度，以莫不宜。蟠龙贲信，蛟鱼踊跃。草木萌生，蜚征咸若。明明天常，永保尔极。不识不知，顺帝之则。日出而作，日入而息。耕田凿井，以饮以食。帝何力哉，亶惟不康。垂衣鼓琴，轸我困穷。南风薰兮，解民之愠兮。南风时兮，阜民之财兮。
昆山谣送王子绳武归省
作者：黄佐
朝代：明

昆山何在，在娄江之湄。江流浩浩，其中石离离。上有玉树樛其枝，啼乌哑哑枝上栖。乌啼不休江水移，野风骚屑明星稀。江介有芳，彼美者蓠。艾而张罗，子于何飞。有母今得奉餔麋，有如清水白石长相依。不能随鸿鹄，逐逐稻粱空念饥。天寒阻冰雪，徘徊岐路尚将安归。
江南弄七首 其一 江南弄
作者：黄佐
朝代：明

桃花婀娜随轻风。芳颜照灼舒春红。垂手攘袖舞未终。舞未终，歌羽衣。行云驻，梁尘飞。
江南弄七首 其七 朝云曲
作者：黄佐
朝代：明

朝云飘忽巫山台。扶光照耀群阴开。瑶姬屏伏阳春来。阳春来，散郁滞。祝君王，千万岁。
江南弄七首 其三 采莲曲
作者：黄佐
朝代：明

青娥翠楫行彩舟。莲花未绽含娇羞。颦眉聚黛扬清讴。扬清讴，度修渚。炫明妆，澹容与。
江南弄七首 其二 龙笛曲
作者：黄佐
朝代：明

朱唇掩抑呈妙音。绿水澹荡闻龙吟。长矕远引摇春心。摇春心，破春寒。动光风，汎崇兰。
江南弄七首 其五 采菱曲
作者：黄佐
朝代：明

钿花匐叶浮香雾。兰桨桂楫摇江步。采菱声合流云度。流云度，和风吹。振罗袂，行相随。
江南弄七首 其六 游女曲
作者：黄佐
朝代：明

联娟翠翰映玉光。縠衣绣袿嬉江阳。淩波解佩游龙翔。游龙翔，闻芗泽。发浩倡，聚行客。
江南弄七首 其四 凤笙曲
作者：黄佐
朝代：明

腾鸾起凤吹参差。幽簧动翮纤指移。珠垂玉振为君施。为君施，间歌作。拊秦筝，奏别鹤。
江南弄七首·江南弄
作者：黄佐
朝代：明

桃花婀娜随轻风。芳颜照灼舒春红。垂手攘袖舞未终。舞未终，歌羽衣。行云驻，梁尘飞。朱唇掩抑呈妙音。绿水澹荡闻龙吟。长矕远引摇春心。摇春心，破春寒。动光风，汎崇兰。青娥翠楫行彩舟。莲花未绽含娇羞。颦眉聚黛扬清讴。扬清讴，度修渚。炫明妆，澹容与。腾鸾起凤吹参差。幽簧动翮纤指移。珠垂玉振为君施。为君施，间歌作。拊秦筝，奏别鹤。钿花匐叶浮香雾。兰桨桂楫摇江步。采菱声合流云度。流云度，和风吹。振罗袂，行相随。联娟翠翰映玉光。縠衣绣袿嬉江阳。淩波解佩游龙翔。游龙翔，闻芗泽。发浩倡，聚行客。朝云飘忽巫山台。扶光照耀群阴开。瑶姬屏伏阳春来。阳春来，散郁滞。祝君王，千万岁。
琴操三首 其一 玄云操
作者：黄佐
朝代：明

油油玄云，蔽日之光。有昏者椓，持天之纲。禺原膴膴，可耕以粟。驷马高车，无我囊三木。若虞设罗，色斯駴而。彼巢于幕，于嗟殆而。
琴操三首 其三 菊泉操
作者：黄佐
朝代：明

菊之株挺挺兮，匪则有柯兮。泉之源庞庞兮，匪则有沱兮。柯维其那，沱维其波，我啸以歌兮。虽有胾肉，于以餐我菊兮。虽有甘醴，于以酌我泉水兮。匪菊之馨，匪泉之清，我忧如酲兮。
琴操三首 其二 荆山操
作者：黄佐
朝代：明

我徂荆山，历彼林与丘。大道坦坦，我行夷犹。丘则有貉，林则有麻。我采我猎，供我后裳与裘。匪裘裳也，则无寒暑诒我忧。嗟我后圣矣，国谁与预谋猗。
琴操三首·玄云操
作者：黄佐
朝代：明

油油玄云，蔽日之光。有昏者椓，持天之纲。禺原膴膴，可耕以粟。驷马高车，无我囊三木。若虞设罗，色斯駴而。彼巢于幕，于嗟殆而。我徂荆山，历彼林与丘。大道坦坦，我行夷犹。丘则有貉，林则有麻。我采我猎，供我后裳与裘。匪裘裳也，则无寒暑诒我忧。嗟我后圣矣，国谁与预谋猗。菊之株挺挺兮，匪则有柯兮。泉之源庞庞兮，匪则有沱兮。柯维其那，沱维其波，我啸以歌兮。虽有胾肉，于以餐我菊兮。虽有甘醴，于以酌我泉水兮。匪菊之馨，匪泉之清，我忧如酲兮。
白崖歌为同年刘太仆清甫
作者：黄佐
朝代：明

吾闻白水之崖高硉矹，飞流若虹兮奔遄而飘忽。上有千章古木笼葱概云日，下有万亩嘉禾绮绣开原隰。崖之人兮扬休修嫭美无匹。精能练要以寒栖兮，缭青凿翠以为室。星裾月佩兮乘长离，乃是卯金之子钟英翼轸而秀出。遵鸟道兮莓苔，波龙鳞兮沿洄。杳溟回极兮不可以径入，扶光照耀兮芝栭药房砑然而中开。玩潺湲兮乐饥，挹空明兮浮杯。初错落兮珠玑，俄皎镜兮琼瑰。击玉甒兮安歌，忽鹥鹭兮飞来。挥碧寥而淩倒景兮，恍积雪之皑皑。苍烟横兮紫霞举，虎豹吟风兮猿猱啸雨，君胡为兮远嚣环而结宇。投苍胡以抵鹊兮，关繁弱而禦鼠。鸣玉鸾以骋天路兮，孰与抱美璞而块处。佩长剑兮遐征，造亨衢兮容与。万岁千秋兮，骖飞龙而扈明主。
翕云三章章八句黄钟清宫
作者：黄佐
朝代：明

油油翕云，维龙之朋。君子来思，球瑟和鸣。和鸣鼓庸，篚帛既共。式愉式诲，君子攸躬。油油翕云，维龙之遒。君子来思，鼓瑟鸣球。德辉孔周，云胡曾不我留。饮此芳醑，俾我昭受尔休。油油翕云，维龙之光。君子来思，球瑟锵锵。球瑟锵锵，匪曰大康。饮此芳醑，以俾我尚于中行。
骢马行送刘宪伯乔
作者：黄佐
朝代：明

骢马驱，何悠悠。月题染朱汗，倏与飞电流。昔驱长安陌，今在粤海陬。外台手执天子法，儿能学语皆知刘。翩翩鸣佩觐帝旒，祖筵衣冠盈道周。酌金罍，罗玉羞。吹长笛，弹箜篌。莫奏折杨柳，清霜满炎州。
挽妾陆氏·其一
作者：黄廷用
朝代：明

□□□□□□□，□□□□□□□。□□□□风雨急，枝头尽湿泪痕红。
送华中翰奉使·其一
作者：黄廷用
朝代：明

□□□□□□□，□□□□□□□。□□□入淮扬道，几树梅花点月明。
叠字醉太平·中秋遇雨
作者：黄淮
朝代：明

乱纷纷，痴云骤拥。淡濛濛，薄雾轻笼。浙泠泠，蟾宫深锁雨声中。闷恹恹，嫦娥玉容。急煎煎，登楼庾亮情难纵。意悬悬，开樽李白诗难咏。路漫漫，吹箫弄玉去难从。恨悠悠，更长漏永。
普天乐·中秋自述
作者：黄淮
朝代：明

晚风清。浮云净。一轮初上，千里同明。坡仙俊丽词，庾亮疏狂兴。老我凄凉应难并。对婵娟、且诉平生。三年倦客，几番归梦，万斛离情。
杂咏八首
作者：黄淮
朝代：明

春去秋来候雁，暮还晨往寒鸦。愁至不堪着目，几回搔首长嗟。时往时来警铎，半明半灭残灯。枕上暂成归梦，觉来愁思偏增。久？行囊羞涩，只从诗债筹量。怪杀墙头杨柳，时时摆动愁肠。夜眠枕冷衾冷，晓起风多雨多。墙外槐阴泛绿，方知节近清和。抛却青州从事，支开老秃中书。空诧狂如杜老，转添渴似相如。天外音书断绝，床头药裹频添。咄咄书空作势，时时觅句掀髯。鹤发双亲老矣，蓬头稚子痴然。想起心迷似醉，悲来泪下如泉。有限青春易过，无情白发偏多。此日尚淹尘迹，何时重整渔蓑。
杂咏八首·其三
作者：黄淮
朝代：明

久？行囊羞涩，只从诗债筹量。怪杀墙头杨柳，时时摆动愁肠。
水仙子过折桂令·九日思亲
作者：黄淮
朝代：明

翠丝风剪绿杨稀。缬锦霜凋红叶飞。金钱露染黄花缀，正龙山佳会，集望庭闱。无限伤悲。任泪雨，缘腮落，将愁山，着意推。盼佳期，何日南归。盼佳期，何日南归。水远山遥，目断神驰。齧指情深，趋庭训切，戏綵心违。寄信息、难凭锦鲤，对茱萸、慵泛金杯。暮景休催。壮志难摧。仰望皇恩，趋拜天墀。
田水歌二首
作者：黄渊
朝代：明

田水活活，上田落下田，人家兄弟不相怜。田水活活，上沟落下沟，人家兄弟不相周。
田水歌二首·其一
作者：黄渊
朝代：明

田水活活，上田落下田，人家兄弟不相怜。
田水歌二首·其二
作者：黄渊
朝代：明

田水活活，上沟落下沟，人家兄弟不相周。
番禺张元隆从事藩司入觐归司有独鹤见之必鸣且舞遇他人则否元隆以为吉兆求诗予序之为歌曰
作者：黄瑜
朝代：明

鹤之鸣，鸿厥声。鹤之舞，仪其羽。猗嗟乎，子当出群。谁其云，崔山君。
对酒
作者：黄甲
朝代：明

齐瑟未工，楚玉奚辨。千仞蒙？，一枝规晏。箕毕各肠，鹬蚌交患。枕边蝴蝶，隙中鹏鴳。南阳结庐，西蜀焚栈。感兹醍醐，殉我皤弁。此乾此坤，此丘此涧。何虑何营，何真何赝。化凿为天，击唾成幻。
二陶赞二首
作者：黄省曾
朝代：明

陶潜渊明，浔阳柴桑。宅有五柳，偃息北窗。亲老家贫，自解祭酒。州辟主簿，躬耕不就。刺史檀君，道济□候。梁肉之馈，麾而不受。弦歌彭泽，耻彼折腰。归□来兮，我歌且谣。故人延之，过必停车。留钱二万，悉送酒家。琴无素弦，菊有黄华。义熙为文，年书晋氏。永初以来，唯云甲子。至于元嘉，噫先生逝。弘景通明，丹阳秣陵。读葛洪书，志于养生。终身不娶，朗目秀形。齐高汲引，朝请朱门。挂服神武，诏给松芩。立馆句曲，隐居代名。读书万卷，尤明五行。人歌丑木，表至新林。梁武资给，朱砂黄金。吉凶征讨，靡不咨询。山中宰相，参候公卿。集注者何，论语孝经。告逝而逝，香气氛氲。其谥维何，贞白先生。
二陶赞二首·其一
作者：黄省曾
朝代：明

陶潜渊明，浔阳柴桑。宅有五柳，偃息北窗。亲老家贫，自解祭酒。州辟主簿，躬耕不就。刺史檀君，道济□候。梁肉之馈，麾而不受。弦歌彭泽，耻彼折腰。归□来兮，我歌且谣。故人延之，过必停车。留钱二万，悉送酒家。琴无素弦，菊有黄华。义熙为文，年书晋氏。永初以来，唯云甲子。至于元嘉，噫先生逝。
当予渝新福歌一首
作者：黄省曾
朝代：明

高皇奋淮濆，扫胡氛。昊天眷命，气色皆龙文。中原逐鹿，忧哉勤树鸿勋。昭明三光，和气氤氲。黄图何壮丽，绿海皆来宾。凤凰至止，麒麟咸臻。
当安台新福歌一首
作者：黄省曾
朝代：明

诛胡灭汉，雪耻除凶。作乐兮赫赫扬奇功。左秉戚，右执龙。发以扬，在宫中。黄金束，气何雄。万载常雍雍。
当行辞新福歌一首
作者：黄省曾
朝代：明

东夷西戎蛮与狄，金环耀耳，红罗抹额。俯伏瑶阶，整整慄慄。我祖按宝剑，爰定八极。皇帝寿万年，海宇常清谧。
来日大难一首
作者：黄省曾
朝代：明

来日大难，丧尔荣华。尽若落日，殒如秋花。阿房成灰，青门种瓜。壮士失风云，为奴鲁朱家。金玉满堂，时去消歇。盍携壶觞，常醉明月。朝登崆峒，暮宿沧海。刘安八公，控鹤相待。乘龙太清，弄云五彩。归看故乡，故人何在。麟肴凤羞，邅回瀛洲。俯观世人，不殊蜉蝣。
槃舞歌一首
作者：黄省曾
朝代：明

挥瑶杯，弄玉槃，反覆在手胡自安。龙为章，凤为轩，傍人视之心慱慱。心慱慱，考钟鼓。曈曈白日临下土，阳春一归不复驻。春不驻，时难来，枝凋叶落真可哀。真可哀，嗟以吁，临觞懊恨叹前除。阊阖不开，难登玉台，欲诉上帝魂先摧。骑白马，扬朱麾，沐猴而冠何所为。何所为，逐东波，杯飞槃堕当奈何。
泛舟横大江
作者：黄省曾
朝代：明

上江多蘼荣，下江多兰蕙。吾愿浮下江，采之以为佩。帆自我扬，柁自我鼓。鸥鹭双双，同集其所。江日巳堕，江水方深。志士馨洁，谁知苦心。
离合作郡姓名字诗
作者：黄省曾
朝代：明

婵娟王母，谢此下土。因息昆墟，口饮甘露。云我三岛，二龙乘去。长啸碧虚，肃肃闲住。紫芝初芳，瑶草又歇。生者可哀，日景易没。徒见桃李，若木隔绝。古圣贤儒，人久澌灭。扙锌挥旌，金销刃？。晞视百年，目光终竭。以种以植，禾为蝗齧。
葵之轩赠四明张仪部乃翁一首
作者：黄省曾
朝代：明

葵之轩，葵之轩，葵生一何芬华。翘翘凤干，烨烨丹葩。涵精降宿，抗如疏麻。薄言致之，昆明之遐。罗生碧阶，灿若披霞。载辟广轩，君子是嘉。葵之轩，在四明三奥之山，鄞江东海之滨。抱以日月湖，妙观寡伦。大枝昂紫虚，小枝千青冥。萼萼倾太阳，龙光烛无垠。翡翠来翔，凤凰以臻。迈华林之丽植，冠铜爵之繁英。葵之轩，绮井网珠。清宇含霜，雕楹出霓。真人佩金珰，游遨而相于。馈之珍肴，进以琼壶。高妍八素文，玉颜永无移。青骨曜方瞳，一举昆崙隅。采尔灼烁芳，万载以欢愉。
高士颂九十一首 其七十三 矫慎
作者：黄省曾
朝代：明

仲彦鸾扬，孤翔不娶。友牍殷勤，淡无应□。□岛寻仙，还家告逝。复见他邦，的然灵异。
高士颂九十一首 其三 齧？
作者：黄省曾
朝代：明

齧？由师，蕴含上智。至道相延，宗王祖被。遐言未卒，呬然睡寐。灭影山隅，弗求天配。
高士颂九十一首 其三十七 王斗
作者：黄省曾
朝代：明

卓荦王斗，抗节齐门。衮衣奔走，至训希闻。方聆？规，省过以承。聊扬五彦，境庶咸宁。
高士颂九十一首 其五十一 挚峻
作者：黄省曾
朝代：明

京兆伯陵，□峰屏躅。太史腾书，兴言报复。知足无虞，守玄袪辱。居士灵祠，春秋自续。
高士颂九十一首 其五十七 严遵
作者：黄省曾
朝代：明

君平卖卜，子云所师。？文是阐，乃作指归。牧不可屈，钱常有馀。真人淡泊，亶哉匪虚。
高士颂九十一首 其五十三 成公
作者：黄省曾
朝代：明

成公全朴，称谓不传。途遭玉辇，峻峙幅边。□归方外，克免帝愆。书郎乃遣，茅户乞言。
高士颂九十一首 其八十三 姜肱
作者：黄省曾
朝代：明

伯淮英朗，经通纬治。四海抠衣，多齐孔氏。□使图形，幽房韬被。碧海浮桴，青州逃世。
高士颂九十一首 其六十三 闵贡
作者：黄省曾
朝代：明

仲叔高栖，藏宝迷国。一介弗取，卓然贞白。□牒司徒，寄形安邑。枯槁当年，风流九域。
高士颂九十一首 其十九 林类
作者：黄省曾
朝代：明

林类鳏游，取资滞？。踽踽行歌，萧萧孑影。素王载觏，令赐乞请。果得高言，不虚停轸。
高士颂九十一首 其四十 陈仲子
作者：黄省曾
朝代：明

陈仲遐情，于陵□玩。輖饥觅李，螬食过半。楚相敦求，山妻了算。遂嫁云踪，锄丁自窜。
高士颂九十一首 其四十三 河上丈人
作者：黄省曾
朝代：明

伯阳倡教，嗣流河上。句疏章钩，宣机□象。战世纷纭，玄心坦荡。鹤发葆真，仙民景向。
高士颂九十一首 其四十四 □臣公
作者：黄省曾
朝代：明

臣公贵阀，或拥旄旌。独穷玄□，不滑神精。兵墟故国，蓬转扬声。教承瑕翕，振铎千龄。
王子乔
作者：黄衷
朝代：明

乘黄螭，宾赤日，遗世佳期七月七。学凤篸？不可攀，玄宫璀璨缑氏山。缑氏山，高切云，风雷澒洞随氤氲。上有混沌子，不见空相闻。
郑氏双节词
作者：黄衷
朝代：明

昼寂寂兮堂阴，乌毕哺兮蛩吟。姑号兮少子，妇哭兮夫君。天何道兮有此，地何神兮可凭。念门祚兮未已，幸一息兮千金。慨轻尘兮弱草，愿嗣姑兮徽音。瞻既拱兮墓木，誓同穴兮孤岑。宛修灵兮不昧，谅匪石兮我心。骈白首兮受祉，裕潜德兮后昆。
伍员歌
作者：黎彭祖
朝代：明

楚王无道，日杀二伍。凄凄亡臣，是时谁与。父耶兄耶，孰为拯女。日暮途穷，心宁不苦。倒行逆施，以履强楚。江之广兮漪有芦，丈人安归兮号且呼，父仇不报兮何用我躯。
扊扅歌
作者：黎景义
朝代：明

百里奚，饭牛肥。富贵来，复何为。国相跻，家相暌，扊扅烹鸡别者谁。百里奚，五羊皮。几十年，别而西。南蹊瓦，母已埋。赁浣衣，妇无归。死可念，生可谐，扊扅烹鸡人在兹。
扊扅歌·其一
作者：黎景义
朝代：明

百里奚，饭牛肥。富贵来，复何为。国相跻，家相暌，扊扅烹鸡别者谁。
扊扅歌·其二
作者：黎景义
朝代：明

百里奚，五羊皮。几十年，别而西。南蹊瓦，母已埋。赁浣衣，妇无归。死可念，生可谐，扊扅烹鸡人在兹。
李夫人歌
作者：黎景义
朝代：明

影耶形耶，谛而视之，嗟胡被羞其弗行。
河内歌
作者：黎景义
朝代：明

邺令智兮，过西门。邺田恶兮，灌以漳泉。舄卤兮，稻粱繁。
越人歌
作者：黎景义
朝代：明

胡然而天兮，新波同杭。胡然而帝兮，在水中央。绣被离披兮，辉盈青翰。心如水而悠悠兮，焉知彼岸。山有云兮江有泉，怀佳人兮未敢言。
雍雍者鸿十六章
作者：黎景义
朝代：明

雍雍者鸿，翔于中逵。显显二人，令德有仪。豫章之胄，司勋之遗。维行于京兆，燕誉于黎。雍雍者鸿，翔于中洲。显显二人，令德允修。中馈斯尸，懿恭徽柔。佩裳斯赞，图史斯犹。卬生不淑，卬考方壮。天敚之年，捐世遄征。痛我慈闱，泣血骤丧。忍死鞠孤，艰苦靡尚。日兮斯迈，月兮斯征。考徂悠悠，滨四十龄。载拮载据，载经载营。不瑕忧殆，以底于成。人亦有言，畴烈匪雪。畴皓匪月，侯我慈闱。烈亦时雪，皓亦时月。畴曰荼苦，其甘可啜。苦亦多年，庶几则悦。人亦有言，藐尔诸孤。惟母其腹之，侯我慈闱。匪惟腹之，乃训勖之。诗书世德，颂之读之。先休煌煌，遐不续之。辰诏诸孤，忆戎父之存，善事王母。洗腆孝将，得从厥后。上右先公，吉蠲蘋藻。窀穸八丧，簪瑱弗有。勤勚匪今，澹宁永久。辰诏诸孤，忆戎父之存，严诲谆谆。恭念王父，嘉靖良臣。诰命荣膺，龙章炳麟。克忠于君，克孝于亲。勋华靡涯，启戎后昆。遹岁大渊献，属次于丁。新朝改运，新历颁行。于卬有母，惟知有明。祀祝举年，新号绝称。大义如日，得之珈缨。遹迨困敦，凶氛未除。屠刘荒荐，简莫忍书。于卬有母，菽水无馀。怡神茹澹，罔渝厥初。清白家风，闻诸先姑。明皇帝中兴，永历三年。屠维赤奋若，秋届毕玄。吉日乙酉，蓂谢晦前。设帨际期，八帙开先。有子三人，有孙倍旃。既拜既舞，既粒既鲜，万寿如天。乡在己卯，七旬俶加。寿域弘开，戚友颂歌。彤管芬芳，洵臧孔嘉。惟德之贞，受祉如河。今夕何夕，十载又臻。寿域弘开，敦匜粲傧，子姓振振。洵今夕何夕，十载迭增。寿域弘开，天保定尔，以莫不兴。黄发儿齿，洵康孔宁。受祉未央，惟德之贞。詹彼桃源，秋菊凌霜。猗欤母德，爰考有光，尔胤繁昌。皇考馀庆，岁称霞觞，万寿无疆。詹彼桃山，嵩柏彧彧。猗欤母德，尔胤茀茀。尔教肃肃，蘉学时笃。从以天禄，万寿戬谷。
雍雍者鸿十六章·其一
作者：黎景义
朝代：明

雍雍者鸿，翔于中逵。显显二人，令德有仪。豫章之胄，司勋之遗。维行于京兆，燕誉于黎。
雍雍者鸿十六章·其七
作者：黎景义
朝代：明

辰诏诸孤，忆戎父之存，善事王母。洗腆孝将，得从厥后。上右先公，吉蠲蘋藻。窀穸八丧，簪瑱弗有。勤勚匪今，澹宁永久。
雍雍者鸿十六章·其九
作者：黎景义
朝代：明

遹岁大渊献，属次于丁。新朝改运，新历颁行。于卬有母，惟知有明。祀祝举年，新号绝称。大义如日，得之珈缨。
雍雍者鸿十六章·其八
作者：黎景义
朝代：明

辰诏诸孤，忆戎父之存，严诲谆谆。恭念王父，嘉靖良臣。诰命荣膺，龙章炳麟。克忠于君，克孝于亲。勋华靡涯，启戎后昆。
雍雍者鸿十六章·其六
作者：黎景义
朝代：明

人亦有言，藐尔诸孤。惟母其腹之，侯我慈闱。匪惟腹之，乃训勖之。诗书世德，颂之读之。先休煌煌，遐不续之。
雍雍者鸿十六章·其十一
作者：黎景义
朝代：明

明皇帝中兴，永历三年。屠维赤奋若，秋届毕玄。吉日乙酉，蓂谢晦前。设帨际期，八帙开先。有子三人，有孙倍旃。既拜既舞，既粒既鲜，万寿如天。
雍雍者鸿十六章·其十三
作者：黎景义
朝代：明

今夕何夕，十载又臻。寿域弘开，敦匜粲傧，子姓振振。洵今夕何夕，十载迭增。寿域弘开，天保定尔，以莫不兴。黄发儿齿，洵康孔宁。受祉未央，惟德之贞。
黄泽谣
作者：黎景义
朝代：明

黄之滨，其马踰轮，皇人如神。黄之涘，其马山子，皇人介祉。
黄泽谣·其一
作者：黎景义
朝代：明

黄之滨，其马踰轮，皇人如神。
黄泽谣·其二
作者：黎景义
朝代：明

黄之涘，其马山子，皇人介祉。
黊鞠十二章
作者：黎景义
朝代：明

黊矣鞠华，煌煌陵秋。耄矣淑人，眉寿无邮。厥生伊何，曰维己卯。厥德伊何，艰贞永守。黊矣鞠华，煌煌陵霜。髦矣淑人，眉寿无疆。厥上伊何，曰维己亥。厥庆伊何，眉寿无害。父兮生我，母兮鞠我。岂惟鞠我，实诲勖我。维母为父，维母为师。勔我为士，成我为儒。母称未亡人，方三十岁。食贫度晷，徽音弗坠。逮于今年，八十有一。艰苦备尝，宛如昔日。乡维七帙，称庆愉愉。倏尔十秋，时事大殊。虐政攸加，遗产荡如。免藁滫瀡，尚无缺诸。乡维七帙，从兄拜于庭。今则如何，弗见台兄。乡维七帙，弟拜于后。今则如何，弟亦罹咎。今则如何，载喜载伤。喜此眉寿，伤彼雁行。今则如何，载伤载喜。虽无淳熬，载甘菽水。虽无弟兄，有儿弱龄。孙事王母，曷敢不称。虽无兄弟，有妹若婿。介寿殷勤，情物咸备。维母有命，潜见随时。岂必禄仕，乃见孝思。兵凶丧乱，仍遇饥馑。岂可求名，与尔偕隐。维母有命，曷敢不遵。维子不肖，前朝逸民。前朝逸民，曷忍言仕。不求禄养，斯母之志。维仁者寿，先圣有言。虽则清贫，黄发延年。清贫不仕，不肖之愆。万寿无疆，斯母之贤。维天有命，维母受之。维母有年，维天祐之。维德维福，匪母弗任。万寿无疆，斯天之心。
杂言题刘仲恭少岩图
作者：黎民表
朝代：明

何云雾之灿旧，而苔藓之斓斑。划层厓之中断，闻流水之潺湲。长松萧瑟散竽筑，泠风载鹤而往还。纳长春之景，耀驻日月于山间。意蓬瀛之不可涉兮，曰太行之？？，走千里而开壶关。悬梯织铁倚天璧，金堂玉霤非尘寰。帝令倏忽凿浑沌，豢龙之子来追攀。面岑青兮翠观，列蕙榜兮兰室。绕九光以怡颜，鍊五石而永日。步徙倚以忘归，抚荣观其如失。虽封圭与緤组，终撄情乎兹术。噫，丹青之纷诡兮，乃气象之移人。岂予见似而惊眙兮，知久蹭蹬乎风尘。君候千里騕䮍之身，白环世业方嶙峋。安能从黄石而脱屣，望清溪而垂纶。
戏咏端州石砚放言
作者：黎遂球
朝代：明

我闻自昔盘古既开乾坤异，爰以轻清为天重浊为地。惟有磊磊落落之石质重而韵清，在乎山水之间各安置。奈何天无石，肆有触之崩而柱折。有女娲取而炼以补之，所馀者青玄赤白皆分别。迨夫百千万年，有祖龙骑之向东，而端州之石亶称奇绝。此石当时既补天，至今天色尚依然。云胡得此以为砚，我想女娲岂难煮而燥之，乃听其益笔发墨呵气则泉。吁嗟乎，女娲何不悟补天之微理，惜也此彼不知此。粤自苍颉作书混沌凿，伏义八卦聊为尔。而乃上典谟，下风史。民伪兹，圣人死。东家老儒炼六经以补之，而大儒曰仁，小儒曰理。岂若太古三民，不相往来而已。祖龙焚书亦似矣，而何复有管城子。管城子，舍此石而不可得。又千百年，而山之混沌是与人而俱蚀。八分变体点画便，遂使君子小人交相美其文墨。尔来文妖墨祟皆绝奇。家家书，人人诗。宝此一片石，而矻矻然仰天而思。镂心刻骨，以裂此浑浑之元气。吁嗟乎，我欲补之，而几夜可补也。我欲毁此石以补之，夫谁解其意者。我闻石之精，与三皇五帝在天之灵而俱愁。夫何寸裂我石，而圣人之糟粕，尽以供伪儒之摹写。岂不闻当尧之时水逆行，泛滥于天下使禹治之。巨灵一擘，水皆东泻。夫石可擘，则亦可取而为砚。禹若曰，余知其然。肆任土作贡，惟有怪石浮磬，与筱簜竹箭。无毛颖管，无砚田片。何意于今数千年，山灵剥面谁为怜。我今一片大于拳，取而怀之袖中。是亦伪儒之流也。安得圣人尽驱此衣冠之盗，置之标枝野鹿之田。使之思悠悠，腹便便。礼仪三百，威仪三千，还之未始有始之前。谁为福始，谁为祸先。无表无得，日出而作，日入而眠。我亦投此石于众人，众人不受，投彼女娲，女祸亦不必以供其补天。夫何使我与文妖墨祟争此一片石，不耕获不菑畬，惟蠡测夫脉望之残编。
西门行
作者：黎遂球
朝代：明

出西门，衣裘轻，策马肥。愚人贪财，爱惜费思，举手代为散之。含美酒，唼西施。少年冯子都，吹箫鼓瑟，随我驱驰。人生不行乐，即不死，老尚何为。即不死，老尚何为。积金欲遗子孙，子孙愚痴。子孙贤，愧畏人嗤。
高低吟
作者：黎遂球
朝代：明

高如孔父之登泰山巅，低如李斯之凿骊山底。高复高兮山出云，低复低兮石沉水。低复高兮柔枝春鸟栖又飞，高复低兮日之方中能几时。听我高低吟，日之方中能几时。不为蔬食饮水之孔父，而为籀碑篆玉之李斯。高低吟，知不知。
七谏 其一 初放
作者：东方朔
朝代：汉

平生于国兮长于原壄。言语讷譅兮又无彊辅。浅智褊能兮闻见又寡。数言便事兮见怨门下。王不察其长利兮卒见弃乎原壄。伏念思过兮无可改者。群众成朋兮上浸以惑。巧佞在前兮贤者灭息。尧舜圣已没兮孰为忠直？高山崔巍兮水流汤汤。死日将至兮与麋鹿如坈。块兮鞠，当道宿，举世皆然兮余将谁告？斥逐鸿鹄兮近习鸱枭，斩伐橘柚兮列树苦桃。便娟之修竹兮寄生乎江潭。上葳蕤而防露兮下泠泠而来风。孰知其不合兮若竹柏之异心。往者不可及兮来者不可待。悠悠苍天兮莫我振理。窃怨君之不寤兮吾独死而后已。
七谏 其五 自悲
作者：东方朔
朝代：汉

居愁勤其谁告兮，独永思而忧悲。内自省而不惭兮，操愈坚而不衰。隐三年而无决兮，岁忽忽其若颓。怜余身不足以卒意兮，冀一见而复归。哀人事之不幸兮，属天命而委之咸池。身被疾而不閒兮，心沸热其若汤。冰炭不可以相并兮，吾固知乎命之不长。哀独苦死之无乐兮，惜余年之未央。悲不反余之所居兮，恨离予之故乡。鸟兽惊而失群兮，犹高飞而哀鸣。狐死必首丘兮，夫人孰能不反其真情？故人疏而日忘兮，新人近而俞好。莫能行于杳冥兮，孰能施于无报？苦众人之皆然兮，乘回风而远游。凌恒山其若陋兮，聊愉娱以忘忧。悲虚言之无实兮，苦众口之铄金。过故乡而一顾兮，泣歔欷而沾衿。厌白玉以为面兮，怀琬琰以为心。邪气入而感内兮，施玉色而外淫。何青云之流澜兮，微霜降之蒙蒙。徐风至而徘徊兮，疾风过之汤汤。闻南藩乐而欲往兮，至会稽而且止。见韩众而宿之兮，问天道之所在？借浮云以送予兮，载雌霓而为旌。驾青龙以驰骛兮，班衍衍之冥冥。忽容容其安之兮，超慌忽其焉如。苦众人之难信兮，愿离群而远举。登峦山而远望兮，好桂树之冬荣。观天火之炎炀兮，听大壑之波声。引八维以自道兮，含沆瀣以长生。居不乐以时思兮，食草木之秋实。饮菌若之朝露兮，构桂木而为室。杂橘柚以为囿兮，列新夷与椒桢。鹍鹤孤而夜号兮，哀居者之诚贞。
七谏 其四 怨思
作者：东方朔
朝代：汉

贤士穷而隐处兮，廉方正而不容。子胥谏而靡躯兮，比干忠而剖心。子推自割而饲君兮，德日忘而怨深。行明白而曰黑兮，荆棘聚而成林。江离弃于穷巷兮，蒺藜蔓乎东厢。贤者蔽而不见兮，谗谀进而相朋。枭鸮并进而俱鸣兮，凤皇飞而高翔。愿壹往而径逝兮，道壅绝而不通。
怨思
作者：东方朔
朝代：汉

贤士穷而隐处兮，廉方正而不容。
子胥谏而靡躯兮，比干忠而剖心。
子推自割而飤君兮，德日忘而怨深。
行明白而曰黑兮，荆棘聚而成林。
江离弃于穷巷兮，蒺藜蔓乎东厢。
贤者蔽而不见兮，谗谀进而相朋。
枭鸮并进而俱鸣兮，凤皇飞而高翔。
原壹往而径逝兮，道壅绝而不通。
歌
作者：东方朔
朝代：汉

陆沉于俗。避世金马门。宫殿中可以避世全身。何必深山之中蒿庐之下。
答客难
作者：东方朔
朝代：汉

客难东方朔曰：“苏秦、张仪一当万乘之主，而身都卿相之位，泽及后世。今子大夫修先王之术，慕圣人之义，讽诵诗书百家之言，不可胜记，著于竹帛；唇腐齿落，服膺而不可释，好学乐道之效，明白甚矣；自以为智能海内无双，则可谓博闻辩智矣。然悉力尽忠，以事圣帝，旷日持久，积数十年，官不过侍郎，位不过执戟。意者尚有遗行邪？同胞之徒，无所容居，其故何也？”
东方先生喟然长息，仰而应之曰：“是故非子之所能备。彼一时也，此一时也，岂可同哉？夫苏秦、张仪之时，周室大坏，诸侯不朝，力政争权，相擒以兵，并为十二国，未有雌雄。得士者强，失士者亡，故说得行焉。身处尊位，珍宝充内，外有仓麋，泽及后世，子孙长享。今则不然：圣帝德流，天下震慑，诸侯宾服，连四海之外以为带，安于覆盂；天下平均，合为一家，动发举事，犹运之掌，贤与不肖何以异哉？遵天之道，顺地之理，物无不得其所；故绥之则安，动之则苦；尊之则为将，卑之则为虏；抗之则在青云之上，抑之则在深渊之下；用之则为虎，不用则为鼠；虽欲尽节效情，安知前后？夫天地之大，士民之众，竭精驰说，并进辐凑者，不可胜数；悉力慕之，困于衣食，或失门户。使苏秦、张仪与仆并生于今之世，曾不得掌故，安敢望侍郎乎！传曰：‘天下无害，虽有圣人，无所施才；上下和同，虽有贤者，无所立功。’故曰：时异事异。
“虽然，安可以不务修身乎哉！《诗》曰：‘鼓钟于宫，声闻于外。’‘鹤鸣九皋，声闻于天’。苟能修身，何患不荣！太公体行仁义，七十有二，乃设用于文武，得信厥说。封于齐，七百岁而不绝。此士所以日夜孳孳，修学敏行，而不敢怠也。譬若鹡鸰，飞且鸣矣。传曰：‘天不为人之恶寒而辍其冬，地不为人之恶险而辍其广，君子不为小人之匈匈而易其行。’‘天有常度，地有常形，君子有常行；君子道其常，小人计其功。”诗云：‘礼义之不愆，何恤人之言？’水至清则无鱼，人至察则无徒；冕而前旒，所以蔽明；黈纩充耳，所以塞聪。明有所不见，聪有所不闻，举大德，赦小过，无求备于一人之义也。枉而直之，使自得之；优而柔之，使自求之；揆而度之，使自索之。盖圣人之教化如此，欲其自得之；自得之，则敏且广矣。
“今世之处士，时虽不用，块然无徒，廓然独居；上观许山，下察接舆；计同范蠡，忠合子胥；天下和平，与义相扶，寡偶少徒，固其宜也。子何疑于予哉？若大燕之用乐毅，秦之任李斯，郦食其之下齐，说行如流，曲从如环；所欲必得，功若丘山；海内定，国家安；是遇其时者也，子又何怪之邪？语曰：‘以管窥天，以蠡测海，以筵撞钟，’岂能通其条贯，考其文理，发其音声哉？犹是观之，譬由鼱鼩之袭狗，孤豚之咋虎，至则靡耳，何功之有？今以下愚而非处士，虽欲勿困，固不得已，此适足以明其不知权变，而终惑于大道也。”
自悲
作者：东方朔
朝代：汉

居愁懃其谁告兮，独永思而忧悲。
内自省而不惭兮，操愈坚而不衰。
隐三年而无决兮，岁忽忽其若颓。
怜余身不足以卒意兮，冀一见而复归。
哀人事之不幸兮，属天命而委之咸池。
身被疾而不闲兮，心沸热其若汤。
冰炭不可以相并兮，吾固知乎命之不长。
哀独苦死之无乐兮，惜予年之未央。
悲不反余之所居兮，恨离予之故乡。
鸟兽惊而失群兮，犹高飞而哀鸣。
狐死必首丘兮，夫人孰能不反其真情？故人疏而日忘兮，新人近而俞好。
莫能行于杳冥兮，孰能施于无报？苦众人之皆然兮，乘回风而远游。
凌恆山其若陋兮，聊愉娱以忘忧。
悲虚言之无实兮，苦众口之铄金。
过故乡而一顾兮，泣歔欷而霑衿。
厌白玉以为面兮，怀琬琰以为心。
邪气入而感内兮，施玉色而外淫。
何青云之流澜兮，微霜降之蒙蒙。
徐风至而徘徊兮，疾风过之汤汤。
闻南籓乐而欲往兮，至会稽而且止。
见韩众而宿之兮，问天道之所在？借浮云以送予兮，载雌霓而为旌。
驾青龙以驰骛兮，班衍衍之冥冥。
忽容容其安之兮，超慌忽其焉如？苦众人之难信兮，愿离群而远举。
登峦山而远望兮，好桂树之冬荣。
观天火之炎炀兮，听大壑之波声。
引八维以自道兮，含沆瀣以长生。
居不乐以时思兮，食草木之秋实。
饮菌若之朝露兮，构桂木而为室。
杂橘柚以为囿兮，列新夷与椒桢。
鹍鹤孤而夜号兮，哀居者之诚贞。
东门行
作者：两汉乐府
朝代：汉

出东门。不顾归。来入门。怅欲悲。盎中无斗储。还视桁上无悬衣。拔剑出门去。儿女牵衣啼。他家但愿宝贵。贱妾与君共餔糜。共餔糜。上用仓浪天故。下为黄口小儿。今时清廉。难犯教言。君复自爱莫为非。今时清廉。难犯教言。君复自爱莫为非。行。吾去为迟。平慎行。望君归。
俳歌辞
作者：两汉乐府
朝代：汉

俳不言不语。呼俳噏所。俳适一起。狼率不止。生拔牛角。摩断胃耳。马无悬蹄。牛我上齿。骆駼无角。奋迅两耳。
前缓声歌
作者：两汉乐府
朝代：汉

水中之马。必有陆地之船。但有意气不能自前。心非木石。荆根株数得覆盖天。当复思东流之水。必有西上之鱼。不在大小。但有朝于复来。长笛续短笛。欲今皇帝陛下三千万。
古乐府
作者：两汉乐府
朝代：汉

东家公，字仲春。柱一鸠，杖■唇。
古乐府诗
作者：两汉乐府
朝代：汉

请说剑。骏犀标首。玉琢中央。六一所善。王者所杖。带以上车。如燕飞扬。
古步出夏门行
作者：两汉乐府
朝代：汉

白骨不覆。疫疠流行。市朝易人。千载墓平。行行复行行。白日薄西山。
古胡无人行
作者：两汉乐府
朝代：汉

望胡地，何崄？。断胡头，脯胡臆。
圣人出
作者：两汉乐府
朝代：汉

圣人出。阴阳和。美人出。游九河。佳人来。騑离哉何。驾六飞龙四时和。君之臣明护不道。美人哉。宜天子。免甘星筮乐甫始。美人子。含四海。
妇病行
作者：两汉乐府
朝代：汉

妇病连年累岁。传呼丈人前一言。当言未及得言。不知泪下一何翩翩。属累君两三孤子。莫我儿饥且寒。有过慎莫笡笞。行当折摇。思复念之。乱曰：抱时无衣。襦复无里。闭门塞牖。舍孤儿到市。道逢亲交。泣坐不能起。从乞求与孤卖饵。对交啼泣。泪不可止。我欲不伤悲不能已。探怀中钱持授交。入门见孤儿。啼索其母抱。徘徊空舍中。行复尔耳。弃置勿复道。
孤儿行
作者：两汉乐府
朝代：汉

孤儿生。孤子遇生。命独当苦。父母在时。乘坚车。驾驷马。父母已去。兄嫂令我行贾。南到九江。东到齐与鲁。腊月来归。不敢自言苦。头多虮虱。面目多尘。大兄言办饭。大嫂言视马。上高堂。行取殿下堂。孤儿泪下如雨。使我朝行汲。暮得水来归。手为错。足下无菲。怆怆履霜。中多蒺藜。拔断蒺藜肠肉中。怆欲悲。泪下渫渫。清涕累累。冬无复襦。夏无单衣。居生不乐。不如早去。下从地下黄泉。春气动。草萌芽。三月蚕桑。六月收瓜。将是瓜车。来到还家。瓜车反覆。助我者少。啖瓜者多。愿还我蒂。兄与嫂严。独且急归。当兴校计。乱曰：里中一何譊譊。愿欲寄尺书。将与地下父母。兄嫂难与久居。
巫山高
作者：两汉乐府
朝代：汉

巫山高。高以大。淮水深。难以逝。我欲东归。害梁不为。我集无高曳。水何梁。汤汤回回。临水远望。泣下沾衣。远道之人心思归。谓之何。
平陵东
作者：两汉乐府
朝代：汉

平陵东。松柏桐。不知何人劫义公。劫义公在高堂下。交钱百万两走马。两走马。亦诚难。顾见追吏心中恻。心中恻。血出漉。归告我家卖黄犊。
思悲翁
作者：两汉乐府
朝代：汉

思悲翁。唐思。夺我美人侵以遇。悲翁但思。蓬首狗。逐狡兔。食交君。枭子五。枭母六。拉沓高飞莫安宿。
战城南
作者：两汉乐府
朝代：汉

战城南。死郭北。野死不葬乌可食。为我谓乌。且为客豪。野死谅不葬。腐肉安能去子逃。水深激激。蒲苇冥冥。枭骑战斗死。驽马裴回鸣。梁筑室。何以南。何以北。禾黍不获君何食。愿为忠臣安可得。思子良臣。良臣诚可思。朝行出攻。莫不夜归。
朱鹭
作者：两汉乐府
朝代：汉

朱鹭，鱼以乌，路訾邪，鹭何食，食茄下。不之食，不以吐，将以问谏者。
满歌行
作者：两汉乐府
朝代：汉

为乐未几时。遭时崄巇。逢此百罹。零丁荼毒。愁苦难为。遥望极辰。天晓月移。忧来填心。谁当我知。戚戚多思虑。耿耿殊不宁。祸福无形。惟念古人逊位躬耕。遂我所愿。以兹自宁。自鄙栖栖。守此末荣。暮秋烈风。昔蹈沧海。心不能安。揽衣瞻夜。北斗阑干。星汉照我。去自无他。奉事二亲。劳心可言。穷达天为。智者不愁。多为少忧。安贫乐道。师彼庄周。遗名者贵。子遐同游。往者二贤。名垂千秋。饮酒歌舞。乐复何须。照视日月。日月驰驱。轗轲人间。何有何无。贪财惜费。此一何愚。凿石见火。居代几时。为当欢乐。心得所喜。安神养性。得保遐期。为乐未几时。遭世崄巇。逢此百罹。零丁荼毒。愁懑难支。遥望辰极。天晓月移。忧来填心。谁当我知。戚戚多思虑。耿耿不宁。祸福无刑。唯念古人。逊位躬耕。遂我所愿。以兹自宁。自鄙山栖。守此一荣。暮秋烈风起。西蹈沧海。心不能安。揽衣起瞻夜。北斗阑干。星汉照我。去去自无他。奉事二亲。劳心可言。穷达天所为。智者不愁。多为少忧。安贫乐正道。师彼庄周。遗名者贵。子熙同巇。往者二贤。名垂千秋。饮酒歌舞。不乐何须。善哉照观日月。日月驰驱。轗轲世间。何有何无。贪财惜费。此何一愚。命如凿石见火。居世竟能几时。但当欢乐自娱。尽心极所嬉怡。安善养君德性。百年保此期颐。
猛虎行
作者：两汉乐府
朝代：汉

饥不从猛虎食。暮不从野雀栖。野雀安无巢。游子为谁骄。
石留
作者：两汉乐府
朝代：汉

石留凉阳凉石。水流为沙锡以微。河为香向始？。冷将风阳北逝。肯无敢于于扬。心邪怀兰志金安薄北方开留离兰。
艾如张
作者：两汉乐府
朝代：汉

艾而张罗。夷于何。行成之。四时和。山出黄雀亦有罗。雀以高飞奈雀何。为此倚欲。谁肯礞室。
芳树
作者：两汉乐府
朝代：汉

芳树日月君乱如于风。芳树不上无心。温而鹄。三而为行。临兰池。心中怀怅。心不可匡。目不可顾。妒人之子愁杀人。君有它心。乐不可禁。王将何似。如丝如鱼乎。悲矣。
薤露
作者：两汉乐府
朝代：汉

薤上露。何易晞。露晞明朝更复落。人死一去何时归。
远如期
作者：两汉乐府
朝代：汉

远如期。益如寿。处天左侧。大乐万岁。与天无极。雅乐陈。佳哉纷。单于自归。动如惊心。虞心大佳。万人还来。谒者引。乡殿陈。累世未尝闻之。增寿万年亦诚哉。
陌上桑
作者：两汉乐府
朝代：汉

今有人。山之阿。被服薜荔带女萝。既含睇。又宜笑。子恋慕予善窈窕。乘赤豹。从文狸。辛夷车驾结桂旗。被石兰。带杜衡。折芳拔荃遗所思。处幽室。终不见。天路险艰独后来。表独立。山之上。云何容容而在下。杳冥冥。羌昼晦。东风飘遥神灵雨。风瑟瑟。木搜搜。思念公子徒以忧。
雁门太守行
作者：两汉乐府
朝代：汉

孝和帝在时。洛阳令王君。本自益州广汉蜀民。少行宦学。通五经论。明知法令。历世衣冠。从温补洛阳令。治行致贤。拥护百姓。子养万民。外行猛政。内怀慈仁。文武备具。料民富贫。移恶子姓。篇著里端。伤杀人。比伍同罪对门。禁鍪矛八尺。捕轻薄少年。加笞决罪。诣马市论。无妄发赋。念在理冤。敕吏正狱。不得苛烦。财用钱三十。买绳礼竿。贤哉贤哉。我县王君。臣吏衣冠。奉事皇帝。功曹主簿。皆得其人。临部居职。不敢行恩。清身苦体。夙夜劳勤。治有能名。远近所闻。天年不遂。早就奄昏。为君作祠。安阳亭西。欲令后世。莫不称传。
李翕析里桥郙阁颂新诗
作者：仇靖
朝代：汉

□□□□兮水兑之间。高山崔隗兮不流荡荡。地既塉确兮与寇为邻。□□□□□□以析分。或失绪业兮至于困贫。危危累卵兮圣朝闵怜。长毛艾究□兮幼□□□。救倾兮全育□遗。劬劳日稷兮惟惠勤勤。黄邵朱龚兮盖不□□充赢兮百姓欢欣。佥曰太平兮文翁复存。
吴永安五年镜铭
作者：佚名
朝代：汉

明镜百炼师命长。常富贵，乐未央，宜侯王。
孤儿行
作者：佚名
朝代：汉

孤儿生，孤子遇生，命独当苦。
父母在时，乘坚车，驾驷马。
父母已去，兄嫂令我行贾。
南到九江，东到齐与鲁。
腊月来归，不敢自言苦。
头多虮虱，面目多尘土。
大兄言办饭，大嫂言视马。
上高堂，行取殿下堂。
孤儿泪下如雨。
使我朝行汲，暮得水来归。
手为错，足下无菲。
怆怆履霜，中多蒺藜。
拔断蒺藜肠肉中，怆欲悲。
泪下渫渫，清涕累累。
冬无复襦，夏无单衣。
居生不乐，不如早去，下从地下黄泉。
春气动，草萌芽。
三月蚕桑，六月收瓜。
将是瓜车，来到还家。
瓜车反覆。助我者少，啖瓜者多。
愿还我蒂，兄与嫂严。
独且急归，当兴校计。
乱曰：里中一何譊譊，愿欲寄尺书，
将与地下父母，兄嫂难与久居。
平陵东
作者：佚名
朝代：汉

平陵东，松柏桐，
不知何人劫义公。
劫义公，在高堂下，
交钱百万两走马。
两走马，亦诚难，
顾见追吏心中恻。
心中恻，血出漉，
归告我家卖黄犊。
日出入
作者：佚名
朝代：汉

日出入安穷？时世不与人同。
故春非我春，夏非我夏，
秋非我秋，冬非我冬。
泊如四海之池，遍观是邪谓何？
吾知所乐，独乐六龙，
六龙之调，使我心若。
訾黄其何不徕下。
桓灵时童谣
作者：佚名
朝代：汉

举秀才，不知书。
举孝廉，父别居。
寒素清白浊如泥，
高第良将怯如鸡。
汉元光镜铭
作者：佚名
朝代：汉

汉造作尚方明竟，幽炼三商。周照无极，山海光明，长乐未央。富且昌，宜侯王。□命长寿，官位至三公。寿如东王父，西王母仙人。元光作竟，幽炼三商。
汉元光镜铭·其一
作者：佚名
朝代：汉

汉造作尚方明竟，幽炼三商。周照无极，山海光明，长乐未央。富且昌，宜侯王。□命长寿，官位至三公。寿如东王父，西王母仙人。
汉宜文章镜铭
作者：佚名
朝代：汉

炼冶铜华清而明，以之为镜而宜文章。乃延年益寿去不羊，与天毋极而日月之光。毋相忘。
紫芝歌
作者：佚名
朝代：汉

莫莫高山。深谷逶迤。
晔晔紫芝。可以疗饥。
唐虞世远。吾将何归。
驷马高盖。其忧甚大。
富贵之畏人兮。贫贱之肆志。
越谣歌
作者：佚名
朝代：汉

君乘车，我戴笠，他日相逢下车揖；
君担簦，我跨马，他日相逢为君下。
大招
作者：作者未详
朝代：汉

青春受谢，白日昭只。春气奋发，万物遽只。冥淩浃行，魂无逃只。魂魄归徕！无远遥只。魂乎归徕！无东无西无南无北只。东有大海，溺水浟浟只。螭龙并流，上下悠悠只。雾雨淫淫，白皓胶只。魂乎无东！汤谷？只。魂乎无南！南有炎火千里，蝮蛇蜒只。山林险隘，虎豹蜿只。鰅鳙短狐，王虺骞只。魂乎无南！蜮伤躬只。魂乎无西！西方流沙，漭洋洋只。豕首纵目，被发鬤只。长爪踞牙，诶笑狂只。魂乎无西！多害伤只。魂乎无北！北有寒山，逴龙赩只。代水不可涉，深不可测只。天白颢颢，寒凝凝只。魂乎无往！盈北极只。魂魄归徕！閒以静只。自恣荆楚，安以定只。逞志究欲，心意安只。穷身永乐，年寿延只。魂乎归徕！乐不可言只。五谷六仞，设菰粱只。鼎臑盈望，和致芳只。内鸧鸽鹄，味豺羹只。魂乎归徕！恣所尝只。鲜蠵甘鸡，和楚酪只。醢豚苦狗，脍苴莼只。吴酸蒿蒌，不沾薄只。魂兮归徕！恣所择只。炙鸹烝凫，煔鹑陈只。煎鰿？雀，遽爽存只。魂乎归徕！丽以先只。四酎并孰，不歰嗌只。清馨冻饮，不歠役只。吴醴白糵，和楚沥只。魂乎归徕！不遽惕只。代秦郑卫，鸣竽张只。伏戏《驾辩》，楚《劳商》只。讴和《扬阿》，赵箫倡只。魂乎归徕！定空桑只。二八接舞，投诗赋只。叩钟调磬，娱人乱只。四上竞气，极声变只。魂乎归徕！听歌撰只。朱唇皓齿，嫭以姱只。比德好閒，习以都只。丰肉微骨，调以娱只。魂乎归徕！安以舒只。嫭目宜笑，娥眉曼只。容则秀雅，稚朱颜只。魂乎归徕！静以安只。姱修滂浩，丽以佳只。曾颊倚耳，曲眉规只。滂心绰态，姣丽施只。小腰秀颈，若鲜卑只。魂乎归徕！思怨移只。易中利心，以动作只。粉白黛黑，施芳泽只。长袂拂面，善留客只。魂乎归徕！以娱昔只。青色直眉，美目媔只。靥辅奇牙，宜笑嘕只。丰肉微骨，体便娟只。魂乎归徕！恣所便只。夏屋广大，沙堂秀只。南房小坛，观绝霤只。曲屋步壛，宜扰畜只。腾驾步游，猎春囿只。琼毂错衡，英华假只。茝兰桂树，郁弥路只。魂乎归徕！恣志虑只。孔雀盈园，畜鸾皇只。鹍鸿群晨，杂鹙鸧只。鸿鹄代游，曼鹔鹴只。魂乎归徕！凤皇翔只。曼泽怡面，血气盛只。永宜厥身，保寿命只。室家盈廷，爵禄盛只。魂乎归徕！居室定只。接径千里，出若云只。三圭重侯，听类神只。察笃夭隐，孤寡存只。魂兮归徕！正始昆只。田邑千畛，人阜昌只。美冒众流，德泽章只。先威后文，善美明只。魂乎归徕！赏罚当只。名声若日，照四海只。德誉配天，万民理只。北至幽陵，南交阯只。西薄羊肠，东穷海只。魂乎归徕！尚贤士只。发政献行，禁苛暴只。举杰压陛，诛讥罢只。直赢在位，近禹麾只。豪杰执政，流泽施只。魂乎归徕！国家为只。雄雄赫赫，天德明只。三公穆穆，登降堂只。诸侯毕极，立九卿只。昭质既设，大侯张只。执弓挟矢，揖辞让只。魂乎归徕！尚三王只。
歌
作者：傅毅
朝代：汉

陟景山兮采芳苓。哀不惨伤乐不流声。弹羽跃水叩角奋荣。沈微玄穆感物寤灵。
歌二首 其二 为修成作
作者：刘去
朝代：汉

愁莫愁。居无聊。心重结。意不舒。内茀郁。忧哀积。上不见天。生何益。日崔隤。时不再。愿弃躯。死无悔。
歌二首·为望卿作
作者：刘去
朝代：汉

背尊章，嫖以忽。谋屈奇，起自绝。行周流，自生患。谅非望，今谁怨。愁莫愁。居无聊。心重结。意不舒。内茀郁。忧哀积。上不见天。生何益。日崔隤。时不再。愿弃躯。死无悔。
歌
作者：刘友
朝代：汉

诸吕用事兮刘氏微。迫胁王侯兮彊授我妃。我妃既妒兮诬我以恶。谗女乱国兮上曾不寤。我无忠臣兮何故弃国。自快中野兮苍天与直。于嗟不可悔兮宁早自贼。为王饿死兮谁者怜之。吕氏绝理兮托天报仇。
三人成虎
作者：刘向
朝代：汉

庞葱与太子质于邯郸，谓魏王曰：‘今一人言市有虎，王信之乎？’王曰：‘否。’‘二人言市有虎，王信之乎？’王曰：‘寡人疑之矣。’‘三人言市有虎，王信之乎？’王曰：‘寡人信之矣。’庞葱曰：‘夫市之无虎明矣，然而三人言而成虎。今邯郸去大梁也远于市，而议臣者过于三人，愿王察之。’王曰：‘寡人自为知。’于是辞行，而谗言先至。后太子罢质，果不得见。
九叹 其一 逢纷
作者：刘向
朝代：汉

伊伯庸之末冑兮，谅皇直之屈原。云余肇祖于高阳兮，惟楚怀之婵连。原生受命于贞节兮，鸿永路有嘉名。齐名字于天地兮，并光明于列星。吸精粹而吐氛浊兮，横邪世而不取容。行叩诚而不阿兮，遂见排而逢谗。后听虚而黜实兮，不吾理而顺情。肠愤悁而含怒兮，志迁蹇而左倾。心惝慌其不我与兮，躬速速其不吾亲。辞灵修而陨志兮，吟泽畔之江滨。椒桂罗以颠覆兮，有竭信而归诚。谗夫蔼蔼而漫著兮，曷其不舒予情。始结言于庙堂兮，信中涂而叛之。怀兰蕙与衡芷兮，行中壄而散之。声哀哀而怀高丘兮，心愁愁而思旧邦。愿承閒而自恃兮，径淫曀而道𡔏。颜黴黧以沮败兮，精越裂而衰耄。裳襜襜而含风兮，衣纳纳而掩露。赴江湘之湍流兮，顺波凑而下降。徐徘徊于山阿兮，飘风来之汹汹。驰余车兮玄石，步余马兮洞庭。平明发兮苍梧，夕投宿兮石城。芙蓉盖而菱华车兮，紫贝阙而玉堂。薜荔饰而陆离荐兮，鱼鳞衣而白霓裳。登逢龙而下陨兮，违故都之漫漫。思南郢之旧俗兮，肠一夕而九运。扬流波之潢潢兮，体溶溶而东回。心怊怅以永思兮，意晻晻而日颓。白露纷以涂涂兮，秋风浏以萧萧。身永流而不还兮，䰟长逝而常愁。叹曰：譬彼流水纷扬磕兮，波逢汹涌濆滂沛兮。揄扬涤荡漂流陨往触崟石兮。龙卬脟圈缭戾宛转阻相薄兮。遭纷逢凶蹇离尤兮。垂文扬采遗将来兮。
九叹 其一 逢纷
作者：刘向
朝代：汉

伊伯庸之末冑兮，谅皇直之屈原。云余肇祖于高阳兮，惟楚怀之婵连。原生受命于贞节兮，鸿永路有嘉名。齐名字于天地兮，并光明于列星。吸精粹而吐氛浊兮，横邪世而不取容。行叩诚而不阿兮，遂见排而逢谗。后听虚而黜实兮，不吾理而顺情。肠愤悁而含怒兮，志迁蹇而左倾。心惝慌其不我与兮，躬速速其不吾亲。辞灵修而陨志兮，吟泽畔之江滨。椒桂罗以颠覆兮，有竭信而归诚。谗夫蔼蔼而漫著兮，曷其不舒予情。始结言于庙堂兮，信中涂而叛之。怀兰蕙与衡芷兮，行中壄而散之。声哀哀而怀高丘兮，心愁愁而思旧邦。愿承閒而自恃兮，径淫曀而道？。颜黴黧以沮败兮，精越裂而衰耄。裳襜襜而含风兮，衣纳纳而掩露。赴江湘之湍流兮，顺波凑而下降。徐徘徊于山阿兮，飘风来之汹汹。驰余车兮玄石，步余马兮洞庭。平明发兮苍梧，夕投宿兮石城。芙蓉盖而菱华车兮，紫贝阙而玉堂。薜荔饰而陆离荐兮，鱼鳞衣而白霓裳。登逢龙而下陨兮，违故都之漫漫。思南郢之旧俗兮，肠一夕而九运。扬流波之潢潢兮，体溶溶而东回。心怊怅以永思兮，意晻晻而日颓。白露纷以涂涂兮，秋风浏以萧萧。身永流而不还兮，䰟长逝而常愁。叹曰：譬彼流水纷扬磕兮，波逢汹涌濆滂沛兮。揄扬涤荡漂流陨往触崟石兮。龙卬脟圈缭戾宛转阻相薄兮。遭纷逢凶蹇离尤兮。垂文扬采遗将来兮。
九叹 其二 离世
作者：刘向
朝代：汉

灵怀其不吾知兮，灵怀其不吾闻。就灵怀之皇祖兮，愬灵怀之鬼神。灵怀曾不吾与兮，即听夫人之谀辞。余辞上参于天地兮，旁引之于四时。指日月使延照兮，抚招摇以质正。立师旷俾端辞兮，命咎繇使并听。兆出名曰正则兮，卦发字曰灵均。余幼既有此鸿节兮，长愈固而弥纯。不从俗而诐行兮，直躬指而信志。不枉绳以追曲兮，屈情素以从事。端余行其如玉兮，述皇舆之踵迹。群阿容以晦光兮，皇舆覆以幽辟。舆中涂以回畔兮，驷马惊而横奔。执组者不能制兮，必折轭而摧辕。断镳衔以驰骛兮，暮去次而敢止。路荡荡其无人兮，遂不禦乎千里。身衡陷而下沈兮，不可获而复登。不顾身之卑贱兮，惜皇舆之不兴。出国门而端指兮，冀壹寤而锡还。哀仆夫之坎毒兮，屡离忧而逢患。九年之中不吾反兮，思彭咸之水游。惜师延之浮渚兮，赴汨罗之长流。遵江曲之逶移兮，触石埼而衡游。波澧澧而扬浇兮，顺长濑之浊流。淩黄沱而下低兮，思还流而复反。玄舆驰而并集兮，身容与而日远。棹舟杭以横濿兮，㴉湘流而南极。立江界而长吟兮，愁哀哀而累息。情慌忽以忘归兮，神浮游以高厉。心蛩蛩而怀顾兮，魂眷眷而独逝。叹曰：余思旧邦心依违兮。日暮黄昏羌幽悲兮。去郢东迁余谁慕兮？谗夫党旅其以兹故兮。河水淫淫情所愿兮。顾瞻郢路终不返兮。
叶公好龙
作者：刘向
朝代：汉

叶公子高好龙，钩以写龙，凿以写龙，屋室雕文以写龙。于是天龙闻而下之，窥头于牖，施尾于堂。 叶公见之，弃而还走，失其魂魄，五色无主。是叶公非好龙也，好夫似龙而非龙者也。
司马错论伐蜀
作者：刘向
朝代：汉

司马错与张仪争论于秦惠王前，司马错欲伐蜀，张仪曰：“不如伐韩。”王曰：“请闻其说。”
对曰：“亲魏善楚，下兵三川，塞轘辕、缑氏之口，当屯留之道，魏绝南阳，楚临南郑，秦攻新城宜阳，以临二周之郊，诛周主之罪，侵楚魏之地。周自知不救，九鼎宝器必出。据九鼎，按图籍，挟天子以令天下，天下莫敢不听，此王业也。今夫蜀，西僻之国也，而戎狄之长也，敝兵劳众不足以成名，得其地不足以为利。臣闻：‘争名者于朝，争利者于市。’今三川、周室，天下之市朝也，而王不争焉，顾争于戎狄，去王业远矣。”
司马错曰：“不然。臣闻之：‘欲富国者，务广其地；欲强兵者，务富其民；欲王者，务博其德。三资者备，而王随之矣。’今王之地小民贫，故臣愿从事于易。夫蜀，西僻之国也，而戎狄之长也，而有桀纣之乱。以秦攻之，譬如使豺狼逐群羊也。取其地足以广国也，得其财足以富民，缮兵不伤众，而彼已服矣。故拔一国，而天下不以为暴；利尽西海，诸侯不以为贪。是我一举而名实两附，而又有禁暴止乱之名。今攻韩劫天子，劫天子，恶名也，而未必利也，又有不义之名。而攻天下之所不欲，危！臣请谒其故：周，天下之宗室也；韩，周之与国也。周自知失九鼎，韩自知亡三川，则必将二国并力合谋，以因于齐、赵而求解乎楚、魏。以鼎与楚，以地与魏，王不能禁。此臣所谓危，不如伐蜀之完也。”
惠王曰：“善！寡人听子。”卒起兵伐蜀，十月取之，遂定蜀，蜀主更号为侯，而使陈庄相蜀。蜀既属，秦益强富厚，轻诸侯。
孟母三迁
作者：刘向
朝代：汉

邹孟轲母，号孟母。其舍近墓。孟子之少时，嬉游为墓间之事。孟母曰：“此非吾所以居处子。”乃去，舍市旁。其嬉游为贾人炫卖之事。孟母又曰：“此非吾所以处吾子也。”复徙居学宫之旁。其嬉游乃设俎豆，揖让进退。孟母曰：“真可以处居子矣。”遂居。及孟子长，学六艺，卒成大儒之名。君子谓孟母善以渐化。
文侯与虞人期猎
作者：刘向
朝代：汉

魏文侯与虞人期猎。是日，饮酒乐，天雨。文侯将出，左右曰：“今日饮酒乐，天又雨，公将焉之？”文侯曰：“吾与虞人期猎，虽乐，岂可不一会期哉！”乃往，身自罢之。魏于是乎始强。
晏子使楚
作者：刘向
朝代：汉

一
晏子使楚。楚人以晏子短，楚人为小门于大门之侧而延晏子。晏子不入，曰：“使狗国者从狗门入，今臣使楚，不当从此门入。”傧者更道，从大门入。见楚王。王曰：“齐无人耶？”晏子对曰：“齐之临淄三百闾，张袂成阴，挥汗成雨，比肩继踵而在，何为无人？”王曰：“然则何为使予？”晏子对曰：“齐命使，各有所主：其贤者使使贤主，不肖者使使不肖主。婴最不肖，故宜使楚矣！”
二
晏子将使楚。楚王闻之，谓左右曰：“晏婴，齐之习辞者也。今方来，吾欲辱之，何以也？”左右对曰：“为其来也，臣请缚一人，过王而行，王曰：‘何为者也？’对曰：‘齐人也。’王曰：‘何坐？’曰：‘坐盗。’
三
晏子至，楚王赐晏子酒，酒酣，吏二缚一人诣王。王曰：“缚者曷为者也？”对曰：“齐人也，坐盗。”王视晏子曰：“齐人固善盗乎？”晏子避席对曰：“婴闻之，橘生淮南则为橘，生于淮北则为枳，叶徒相似，其实味不同。所以然者何？水土异也。今民生长于齐不盗，入楚则盗，得无楚之水土使民善盗耶？”王笑曰：“ 圣人非所与熙也，寡人反取病焉。”
曾子不受邑
作者：刘向
朝代：汉

曾子衣敝衣以耕。鲁君使人往致邑焉，曰:“请以此修衣。”曾子不受，反，复往，又不受。使者曰:“先生非求于人，人则献之，奚为不受？”曾子曰:“臣闻之，‘受人者畏人；予人者骄人。’纵子有赐，不我骄也，我能勿畏乎？”终不受。孔子闻之，曰：“参之言足以全其节也。”（选自汉·刘向《说苑》）
曾子不受邑
作者：刘向
朝代：汉

曾子衣敝衣以耕。鲁君使人往致邑焉，曰:“请以此修衣。”曾子不受，反，复往，又不受。使者曰:“先生非求于人，人则献之，奚为不受？”曾子曰:“臣闻之，‘受人者畏人；予人者骄人。’纵子有赐，不我骄也，我能勿畏乎？”终不受。孔子闻之，曰：“参之言足以全其节也。”
枭逢鸠 / 枭将东徙
作者：刘向
朝代：汉

鸠曰：“子将安之？”
枭曰：“我将东徙。”
鸠曰：“何故？”
枭曰：“乡人皆恶我鸣。以故东徙。”
鸠曰：“子能更鸣，可矣；不能更鸣，东徙，犹恶子之声。”
离世
作者：刘向
朝代：汉

灵怀其不吾知兮，灵怀其不吾闻。
就灵怀之皇祖兮，愬灵怀之鬼神。
灵怀曾不吾与兮，即听夫人之谀辞。
余辞上参于天坠兮，旁引之于四时。
指日月使延照兮，抚招摇以质正。
立师旷俾端辞兮，命咎繇使并听。
兆出名曰正则兮，卦发字曰灵均。
余幼既有此鸿节兮，长愈固而弥纯。
不从俗而诐行兮，直躬指而信志。
不枉绳以追曲兮，屈情素以从事。
端余行其如玉兮，述皇舆之踵迹。
群阿容以晦光兮，皇舆覆以幽辟。
舆中涂以回畔兮，驷马惊而横奔。
执组者不能制兮，必折轭而摧辕。
断镳衔以驰骛兮，暮去次而敢止。
路荡荡其无人兮，遂不御乎千里。
身衡陷而下沉兮，不可获而复登。
不顾身之卑贱兮，惜皇舆之不兴。
出国门而端指兮，冀壹寤而锡还。
哀仆夫之坎毒兮，屡离忧而逢患。
九年之中不吾反兮，思彭咸之水游。
惜师延之浮渚兮，赴汨罗之长流。
遵江曲之逶移兮，触石碕而衡游。
波澧澧而扬浇兮，顺长濑之浊流。
凌黄沱而下低兮，思还流而复反。
玄舆驰而并集兮，身容与而日远。
棹舟杭以横濿兮，济湘流而南极。
立江界而长吟兮，愁哀哀而累息。
情慌忽以忘归兮，神浮游以高历。
心蛩蛩而怀顾兮，魂眷眷而独逝。
叹曰：余思旧邦心依违兮，日暮黄昏羌幽悲兮，去郢东迁余谁慕兮，谗夫党旅其以兹故兮，河水淫淫情所愿兮，顾瞻郢路终不返兮。
虎求百兽
作者：刘向
朝代：汉

荆宣王问群臣曰：“吾闻北方之畏昭奚恤也，果诚何如？”群臣莫对。
江乙对曰：“虎求百兽而食之，得狐。狐曰：‘子无敢食我也！天帝使我长百兽。今子食我，是逆天帝命也！子以我为不信，吾为子先行，子随我后，观百兽之见我而敢不走乎？”虎以为然，故遂与之行。兽见之，皆走。虎不知兽畏己而走也，以为畏狐也。
今王之地五千里，带甲百万，而专属之于昭奚恤，故北方之畏奚恤也，其实畏王之甲兵也！犹百兽之畏虎也！”
触龙说赵太后
作者：刘向
朝代：汉

赵太后新用事，秦急攻之。赵氏求救于齐，齐曰：“必以长安君为质，兵乃出。”太后不肯，大臣强谏。太后明谓左右：“有复言令长安君为质者，老妇必唾其面。”
左师触龙言愿见太后。太后盛气而揖之。入而徐趋，至而自谢，曰：“老臣病足，曾不能疾走，不得见久矣。窃自恕，而恐太后玉体之有所郄也，故愿望见太后。”太后曰：“老妇恃辇而行。”曰：“日食饮得无衰乎？”曰：“恃粥耳。”曰：“老臣今者殊不欲食，乃自强步，日三四里，少益耆食，和于身。”太后曰：“老妇不能。”太后之色少解。
左师公曰：“老臣贱息舒祺，最少，不肖；而臣衰，窃爱怜之。愿令得补黑衣之数，以卫王宫。没死以闻。”太后曰：“敬诺。年几何矣？”对曰：“十五岁矣。虽少，愿及未填沟壑而托之。”太后曰：“丈夫亦爱怜其少子乎？”对曰：“甚于妇人。”太后笑曰：“妇人异甚。”对曰：“老臣窃以为媪之爱燕后贤于长安君。”曰：“君过矣！不若长安君之甚。”左师公曰：“父母之爱子，则为之计深远。媪之送燕后也，持其踵，为之泣，念悲其远也，亦哀之矣。已行，非弗思也，祭祀必祝之，祝曰：‘必勿使反。’岂非计久长，有子孙相继为王也哉？”太后曰：“然。”
左师公曰：“今三世以前，至于赵之为赵，赵王之子孙侯者，其继有在者乎？”曰：“无有。”曰：“微独赵，诸侯有在者乎？”曰：“老妇不闻也。”“此其近者祸及身，远者及其子孙。岂人主之子孙则必不善哉？位尊而无功，奉厚而无劳，而挟重器多也。今媪尊长安君之位，而封之以膏腴之地，多予之重器，而不及今令有功于国，—旦山陵崩，长安君何以自托于赵？老臣以媪为长安君计短也，故以为其爱不若燕后。”太后曰：“诺，恣君之所使之。”
于是为长安君约车百乘，质于齐，齐兵乃出。
子义闻之曰：“人主之子也、骨肉之亲也，犹不能恃无功之尊、无劳之奉，已守金玉之重也，而况人臣乎。”
逢纷
作者：刘向
朝代：汉

伊伯庸之末胄兮，谅皇直之屈原。
云余肇祖于高阳兮，惟楚怀之婵连。
原生受命于贞节兮，鸿永路有嘉名。
齐名字于天地兮，并光明于列星。
吸精粹而吐氛浊兮，横邪世而不取容。
行叩诚而不阿兮，遂见排而逢谗。
后听虚而黜实兮，不吾理而顺情。
肠愤悁而含怒兮，志迁蹇而左倾。
心戃慌其不我与兮，躬速速其不吾亲。
辞灵修而陨志兮，吟泽畔之江滨。
椒桂罗以颠覆兮，有竭信而归诚。
谗夫蔼蔼而漫着兮，曷其不舒予情？始结言于庙堂兮，信中涂而叛之。
怀兰蕙与衡芷兮，行中野而散之。
声哀哀而怀高丘兮，心愁愁而思旧邦。
愿承闲而自恃兮，径淫曀而道壅。
颜霉黧以沮败兮，精越裂而衰耄。
裳襜襜而含风兮，衣纳纳而掩露。
赴江湘之湍流兮，顺波凑而下降。
徐徘徊于山阿兮，飘风来之汹汹。
驰余车兮玄石，步余马兮洞庭。
平明发兮苍梧，夕投宿兮石城。
芙蓉盖而菱华车兮，紫贝阙而玉堂。
薜荔饰而陆离荐兮，鱼鳞衣而白蜺裳。
登逢龙而下陨兮，违故都之漫漫。
思南郢之旧俗兮，肠一夕而九运。
扬流波之潢潢兮，体溶溶而东回。
心怊怅以永思兮，意晻晻而日颓。
白露纷以涂涂兮，秋风浏以萧萧。
身永流而不还兮，魂长逝而常愁。
叹曰：譬彼流水纷扬磕兮，波逢汹涌濆壅滂兮。
揄扬涤荡飘流陨往触崟石兮，龙卬脟圈缭戾宛转阻相薄兮，遭纷逢凶蹇离尤兮，垂文扬采遗将来兮。
鹬蚌相争
作者：刘向
朝代：汉

赵且伐燕，苏代为燕谓惠王曰：“今者臣来，过易水。蚌方出曝，而鹬啄其肉，蚌合而箝其喙。鹬曰：‘今日不雨，明日不雨，即有死蚌！’蚌亦谓鹬曰：‘今日不出，明日不出，即有死鹬！’两者不肯相舍，渔者得而并禽之。今赵且伐燕，燕赵久相支，以弊大众，臣恐强秦之为渔夫也。故愿王之熟计之也！”惠王曰：“善。”乃止。
景帝令二千石修职诏
作者：刘启
朝代：汉

雕文刻镂，伤农事者也；锦绣纂组，害女红者也。农事伤，则饥之本也；女红害，则寒之原也。夫饥寒并至，而能无为非者寡矣。朕亲耕，后亲桑，以奉宗庙粢盛祭服，为天下先。不受献，减太官，省繇赋，欲天下务农蚕，素有畜积，以备灾害；强毋攘弱，众毋暴寡，老耆以寿终，幼孤得遂长。今岁或不登，民食颇寡，其咎安在？或诈伪为吏，吏以货赂为市，渔夺百姓，侵牟万民。县丞，长吏也，奸法与盗盗，甚无谓也！其令二千石修其职！不事官职耗乱者，丞相以闻，请其罪。布告天下，使明知朕意！
塞翁失马
作者：刘安
朝代：汉

近塞上之人，有善术者，马无故亡而入胡。人皆吊之，其父曰：“此何遽不为福乎？”居数月，其马将胡骏马而归。人皆贺之，其父曰：“此何遽不能为祸乎？”家富良马，其子好骑，堕而折其髀。人皆吊之，其父曰：“此何遽不为福乎？”居一年，胡人大入塞，丁壮者引弦而战。近塞之人，死者十九。此独以跛之故，父子相保。
黄鹄歌
作者：刘弗陵
朝代：汉

黄鹄飞兮下建章。羽肃肃兮行跄跄。金为衣兮菊为裳。唼喋荷荇。出入蒹葭。自顾菲薄。愧尔嘉祥。
李夫人赋
作者：刘彻
朝代：汉

美连娟以修嫭兮，命樔绝而不长。饰新官以延贮兮，泯不归乎故乡。惨郁郁其芜秽兮，隐处幽而怀伤。释舆马于山椒兮，奄修夜之不阳。秋气憯以凄泪兮，桂枝落而销亡。神茕茕以遥思兮，精浮游而出畺。托沈阴以圹久兮，惜蕃华之未央。念穷极之不还兮，惟幼眇之相羊。函荾荴以俟风兮，芳杂袭以弥章。的容与以猗靡兮，缥飘姚虖愈庄。燕淫衍而抚楹兮，连流视而娥扬。既激感而心逐兮，包红颜而弗明。欢接狎以离别兮，宵寤梦之芒芒。忽迁化而不反兮，魄放逸以飞扬。何灵魄之纷纷兮，哀裴回以踌躇。势路日以远兮，遂荒忽而辞去。超兮西征，屑兮不见。寖淫敞，寂兮无音。思若流波，怛兮在心。
乱曰：佳侠函光，陨朱荣兮。嫉妒闟茸，将安程兮。方时隆盛，年夭伤兮。弟子增欷，洿沫怅兮。悲愁於邑，喧不可止兮。向不虚应，亦云己兮。嫶妍太息，叹稚子兮。懰栗不言，倚所恃兮。仁者不誓，岂约亲兮？既往不来，申以信兮。去彼昭昭，就冥冥兮。既不新宫，不复故庭兮。呜呼哀哉，想魂灵兮！
武帝求茂才异等诏
作者：刘彻
朝代：汉

盖有非常之功，必待非常之人，故马或奔踶而致千里，士或有负俗之累而立功名。夫泛驾之马，跅弛之士，亦在御之而已。其令州郡察吏民有茂材异等可为将相及使绝国者。
落叶哀蝉曲
作者：刘彻
朝代：汉

罗袂兮无声，玉墀兮尘生。虚房冷而寂寞，落叶依于重扃。望彼美之女兮，安得感余心之未宁？
文帝议佐百姓诏
作者：刘恒
朝代：汉

间者数年比不登，又有水旱疾疫之灾，朕甚忧之。愚而不明，未达其咎。意者朕之政有所失、而行有过与？乃天道有不顺、地利或不得、人事多失和、鬼神废不享与？何以致此？将百官之奉养或费、无用之事或多与？何其民食之寡乏也？
夫度田非益寡，而计民未加益，以口量地，其于古犹有余，而食之甚不足者，其咎安在？无乃百姓之从事于末、以害农者蕃、为酒醪以靡谷者多、六畜之食焉者众与？细大之义，吾未能得其中。其与丞相、列侯、吏二千石、博土议之，有可以佐百姓者，率意远思，无有所隐。
光武帝临淄劳耿弇
作者：刘秀
朝代：汉

车驾至临溜自劳军，群臣大会。帝谓弇曰：“昔韩信破历下以开基，今将军攻祝阿以发迹，此皆齐之西界，功足相方。而韩信袭击已降，将军独拔勍敌，其功乃难于信也。又田横烹郦生，及田横降，高帝诏卫尉，不听为仇。张步前亦杀伏隆，若步来归命，吾当诏大司徒释其怨。又事尤相类也。将军前在南阳，建此大策，常以为落落难合，有志者事竟成也。”
歌
作者：刘胥
朝代：汉

欲久生兮无终。长不乐兮安穷。奉天期兮不得须臾。千里马兮驻待路。黄泉下兮幽深。人生要死。何为苦心。何用为乐心所喜。出入无悰为乐亟。蒿里召兮郭门阅。死不得取代庸。身自逝。
大风
作者：刘邦
朝代：汉

大风起兮云飞扬。威加海内兮归故乡。安得猛士兮守四方。
大风歌
作者：刘邦
朝代：汉

大风起兮云飞扬，威加海内兮归故乡，安得猛士兮守四方！
鸿鹄
作者：刘邦
朝代：汉

鸿鹄高飞。一举千里。羽翼㠯就。横绝四海。横绝四海。又可奈何。虽有矰缴。尚云安所施。
歌
作者：华容夫人
朝代：汉

发纷纷兮寘渠。骨籍籍兮亡居。母求死子兮妻求死夫。裴回两渠间兮君子独安居。
诀别书
作者：卓文君
朝代：汉

春华竞芳，五色凌素，琴尚在御，而新声代故！锦水有鸳，汉宫有木，彼物而新，嗟世之人兮，瞀于淫而不悟！朱弦断，明镜缺，朝露晞，芳时歇，白头吟，伤离别，努力加餐勿念妾，锦水汤汤，与君长诀！